qundao/data-zh-poetry huggingface dataset:
梁父吟
作者：黎景义
朝代：明

古坟马鬣封，草色青相倚。借问藏者谁，答言齐勇士。二为接开疆，一为古冶子。搏虎却三军，诛鼋砥柱水。婴也过而趋，矫矫不为起。因之馈二桃，挈领一时死。文仪虽少疏，慷慨皆知耻。有才必有病，驾驭在器使。尝闻陈卿强，唯礼可以已。况乃匹夫雄，柔克当更始。惜哉相国业，亦任权术诡。开诚集众思，何至出于此。
武韵酬剑客秋雨过宿
作者：黎景义
朝代：明

连宵夜雨急，留客掩云扉。湿重垂黄菊，寒深入绛帏。潇潇游子赋，恋恋故人衣。幸有晶盘在，平原十日归。
水
作者：黎景义
朝代：明

澄清惹咏濯缨歌，一望连天万顷波。披画有时浓藻墨，织绫随处度鱼梭。迎风海面银花烂，映月江心玉镜磨。流入七弦成雅操，钟期高悟叹江河。
游海珠
作者：黎景义
朝代：明

慈度登临美，芳樽览胜开。空阶初雨歇，古水自风来。笑傲行龙颔，逍遥踏蚌胎。翻疑起弱水，羽辙入蓬莱。一点鲛人泪，江心戴敞亭。古今潮迭长，遐迩客频经。广海环基碧，隃山隔屿青。平生慕忠简，今日拜遗形。兰若中流出，征帆四面游。瑶台临蜃气，金地镇鳌头。波定形如画，涛惊势欲浮。兴狂不觉晚，带月泛归舟。
游海珠·其一
作者：黎景义
朝代：明

慈度登临美，芳樽览胜开。空阶初雨歇，古水自风来。笑傲行龙颔，逍遥踏蚌胎。翻疑起弱水，羽辙入蓬莱。
游海珠·其三
作者：黎景义
朝代：明

兰若中流出，征帆四面游。瑶台临蜃气，金地镇鳌头。波定形如画，涛惊势欲浮。兴狂不觉晚，带月泛归舟。
游海珠·其二
作者：黎景义
朝代：明

一点鲛人泪，江心戴敞亭。古今潮迭长，遐迩客频经。广海环基碧，隃山隔屿青。平生慕忠简，今日拜遗形。
溪园书事
作者：黎景义
朝代：明

溪园行乐地，日夕气何佳。俯仰金丸转，寒温玉烛谐。桃源潆碧涧，竹径倚丹崖。洞杳堪龙卧，亭幽可凤喈。栖云看漠漠，过水听湝湝。凳立苔封石，扉开柳拂柴。阴柯禽趾聚，罅藻鲫鳞排。落氄轻飏霰，吹涎细雨霾。峙流真日用，飞跃好生涯。橘实当亲菽，篁根赠妇钗。时为莱子舞，不作太常齐。荆紫葳田宅，兰芳蔼谢阶。五弦无异调，万卷是同侪。但有宜家顺，何妨习俗乖。管城花灿蕊，书带草滋荄。尘世悠悠者，焉知逸士怀。
漫兴
作者：黎景义
朝代：明

月到心先洁，风生意早凉。年华不必问，幽兴此为长。游鳞戏芳沼，蜚翰息深树。对此寂无言，尘心何处去。
漫兴·其一
作者：黎景义
朝代：明

月到心先洁，风生意早凉。年华不必问，幽兴此为长。
漫兴·其二
作者：黎景义
朝代：明

游鳞戏芳沼，蜚翰息深树。对此寂无言，尘心何处去。
烂醉
作者：黎景义
朝代：明

此身非毕阮，亦向醉乡游。凭仗杯中物，浇除分外愁。事徂感幻梦，年改迈湍流。酣卧不知晓，吾生一赘疣。
猛虎行
作者：黎景义
朝代：明

泪不洒卞和玉，舌不尝楼护鲭。和也未识时，护兮非独醒。志士陟东岳，俯仰北山灵。猛虎号厥前，掀髯无惧情。披霞入云云，挽日出亭亭。攀游千万仞，岂为艰险惊。
王昭君
作者：黎景义
朝代：明

墓草青青瘗艳魂，那堪烧艾遍前村。自知远色明君事，薄命何须怨汉元。
瑶池谣
作者：黎景义
朝代：明

予为天子，颐抚天下。今且东归，俾厥得所。三年治成，期复见汝。
璞玉
作者：黎景义
朝代：明

美玉产昆山，浑然韬灵异。锥砺虽未加，体质独醇懿。川岳挹精深，毓兹王者瑞。桓信颁公侯，璧琮礼天地。峃砢塞寰中，特达世寡二。风尘更颠倒，必将题曰伪。造就幸日长，琢磨诚匪易。白虹既应天，人言焉足累。急彰只小才，养晦乃大器。善价毋驰求，良工当自至。明廷纵迟暮，陋巷好潜贲。窃怪陵阳侯，多洒干刑泪。
留别诸生二首
作者：黎景义
朝代：明

相从多俊彦，帐影漾朝霞。带绿春生草，毫挥夜梦花。知人推郭泰，问字爱侯巴。八斗才华竞，千秋意气奢。琼催梅岸洁，絮舞柳堤斜。归去玄英莫，桃源一水遐。一日玄谈合，韶光惜转眸。雪消伊雒侍，风送舞雩游。此去情谁忍，经年业自悠。龙归津影别，鹤过洞云留。方朔三冬趣，希文四海忧。勉旃瑚琏质，莫已琢磨修。
留别诸生二首·其一
作者：黎景义
朝代：明

相从多俊彦，帐影漾朝霞。带绿春生草，毫挥夜梦花。知人推郭泰，问字爱侯巴。八斗才华竞，千秋意气奢。琼催梅岸洁，絮舞柳堤斜。归去玄英莫，桃源一水遐。
留别诸生二首·其二
作者：黎景义
朝代：明

一日玄谈合，韶光惜转眸。雪消伊雒侍，风送舞雩游。此去情谁忍，经年业自悠。龙归津影别，鹤过洞云留。方朔三冬趣，希文四海忧。勉旃瑚琏质，莫已琢磨修。
病鹤
作者：黎景义
朝代：明

嗟鹤亦何病，敛翼即衔恤。洒洒留清姿，昂昂耸癯骨。徘徊南山岑，往返北山厔。饥无伤铁咮，寒无柔楯膝。有时发长唳，响震太微飔。闻者惊其声，皆疑谓无疾。九万奋云程，大鹏乃畴匹。霜毛绝纤埃，自怜徐自栉。但令双羽在，胡至混鹩鳦。金风秋晓鸣，天半何萧瑟。翘首久倾听，惝恍如有失。偶然遭困顿，终非樊中物。遮莫养健翎，一飞淩霄霱。
瘦马
作者：黎景义
朝代：明

本是渥洼驹，汗血流光浥。四蹄依木栈，七尺如壁立。乍未亲鞭箠，苦怀在羁絷。皮粘塞泥晕，鬣渍边雪汁。寻常经百战，八阵惯出入。阴山风似刺，朔幕电飞急。朝连钲鼓嘶，夕绕旌旗集。艰勚实备尝，奔腾日不给。岂知功未成，局促归原隰。骊黄任吹求，牝牡随捃拾。王良与造父，见之当洒泣。槎牙骨尚壮，万里直呼吸。苜蓿清溪丛，一食凡马十。明年会长征，慎勿嗟何及。
白云谣
作者：黎景义
朝代：明

白云英英，罡风浏浏。山川间之，东西道修。子可不死，八骏重游。
白纻词六首
作者：黎景义
朝代：明

桃花发，柳叶翥，苧罗山畔采薪女。渌水不歌歌白纻，飘飖罗縠随声举。红颜窈窕绝世微，少年青春朝露晞，香车驷马莫言归。姑苏台上春飔和，馆娃宫中春酒多。美人二八扬青蛾，为君引满玉颊酡。须臾激楚矗朝霞，一声翻落庭前花，借问承欢有几家。白纻之白白何如，当筵起舞为欢娱。琴瑟钟鼓箫簧竽，应节轻盈妙疾徐。转雪回风长带舒，忽然垂袖停踟蹰，含情忍泪欲何须。芙蓉如绣柳如烟，吴娃越娣纷留连。舞衣綷縩催管弦，惊鸿翔燕何翩跹。丝萝乔木恩极天，远期万岁乐延年，不惜歌舞侍璚筵。手中簧冷为君煖，嚼徵含商清且远。鹤来凤下行云卷，流水潺湲情不断。乌啼城上铜龙转，西方月明低款款，行乐不遑秋夜短。越罗楚练秋云轻，环佩葳甤兰蕙馨。娇娆十四已知名，可怜一顾倾人城。月影花间下辇迎，含羞掩扇难为情，愿作平原双慎令。
白纻词六首·其一
作者：黎景义
朝代：明

桃花发，柳叶翥，苧罗山畔采薪女。渌水不歌歌白纻，飘飖罗縠随声举。红颜窈窕绝世微，少年青春朝露晞，香车驷马莫言归。
白纻词六首·其三
作者：黎景义
朝代：明

白纻之白白何如，当筵起舞为欢娱。琴瑟钟鼓箫簧竽，应节轻盈妙疾徐。转雪回风长带舒，忽然垂袖停踟蹰，含情忍泪欲何须。
白纻词六首·其二
作者：黎景义
朝代：明

姑苏台上春飔和，馆娃宫中春酒多。美人二八扬青蛾，为君引满玉颊酡。须臾激楚矗朝霞，一声翻落庭前花，借问承欢有几家。
白纻词六首·其五
作者：黎景义
朝代：明

手中簧冷为君煖，嚼徵含商清且远。鹤来凤下行云卷，流水潺湲情不断。乌啼城上铜龙转，西方月明低款款，行乐不遑秋夜短。
白纻词六首·其六
作者：黎景义
朝代：明

越罗楚练秋云轻，环佩葳甤兰蕙馨。娇娆十四已知名，可怜一顾倾人城。月影花间下辇迎，含羞掩扇难为情，愿作平原双慎令。
白纻词六首·其四
作者：黎景义
朝代：明

芙蓉如绣柳如烟，吴娃越娣纷留连。舞衣綷縩催管弦，惊鸿翔燕何翩跹。丝萝乔木恩极天，远期万岁乐延年，不惜歌舞侍璚筵。
白苧舞歌
作者：黎景义
朝代：明

馆娃宫中白玉堂，朱门翠钥金仓琅。木难帏幕火齐床，暖风微微沉水香。西施起舞白苧扬，裾袂掩映零秋霜。萦尘集羽纷相羊，旋武凌霞响屧廊。满庭击节和鸣珰，轻埃不起清且凉。雾鬟侵眸流绿光，纤肢百转如垂杨。疑随彩云天际翔，将阑复作态非常。徘徊转盻属君王，华烛频更欢未央。
短歌行
作者：黎景义
朝代：明

春日载柔，秋风其刘。易我柞榆，更我絺裘。胡骑北鸣，越禽南翔。岂不志远，怀我故乡。舜英灼灼，朝华暮落。春酒既旨，云胡不乐。林有归翼，隰有汇泉。不阋于墙，不倚于门。清烟盈突，鸣琴在室。畴则忧存，旸曜西没。虽则西没，良宵可卜。皓月自来，何劳秉烛。冉冉红尘，悠悠白云。伊周已逝，管乐何人。渊不厌深，天不厌高。弹剑和歌，以游以遨。
秋兴
作者：黎景义
朝代：明

吹到风非凯，飘来叶是梧。金天初献白，玉烛转辞朱。带露葭争起，惊霜木渐枯。云行兼过雁，月出护栖乌。远塞愁衣薄，寒闺叹影孤。班妃长贮恨，纨扇重嗟吁。
秋夜
作者：黎景义
朝代：明

阊阖吹秋到小楼，帘铃窗箔和飕飕。寒生石磴露容湿，香护花阴烟态游。烛秉绛光疑火杖，棋敲清韵当更筹。凭栏何事久忘寐，为爱蟾辉白欲流。
秋夜寄怀
作者：黎景义
朝代：明

曾入秦楼和凤吟，岂期消息近沈沈。时过七夕榆花落，想结三秋荻影阴。雒浦雪回情好赋，高唐云暗梦难寻。可怜天上县明镜，分照芳龄两地心。咫尺天涯望月宫，灵犀一点幸潜通。花名夜合香先艳，豆解相思色愈红。琰漏恍闻脂细腻，银灯忆拊玉玲珑。秋光最是多情处，莫遣霏微翳碧空。
秋夜寄怀·其一
作者：黎景义
朝代：明

曾入秦楼和凤吟，岂期消息近沈沈。时过七夕榆花落，想结三秋荻影阴。雒浦雪回情好赋，高唐云暗梦难寻。可怜天上县明镜，分照芳龄两地心。
秋夜寄怀·其二
作者：黎景义
朝代：明

咫尺天涯望月宫，灵犀一点幸潜通。花名夜合香先艳，豆解相思色愈红。琰漏恍闻脂细腻，银灯忆拊玉玲珑。秋光最是多情处，莫遣霏微翳碧空。
秋夜达生适生克蒙克慎昌言斐廷诸昆弟赏月得月字
作者：黎景义
朝代：明

秋深微露泫，入望茶烟歇。散步凌霜空，披衣浴凉月。薄寒透疏棂，夜色光林樾。花阴涵藻痕，桂影飘馀馞。既憩清虚府，讵受黄尘谒。矧兹棠棣华，韡韡皎冰雪。两难丛纪谌，群谢多胡羯。谈笑嘘脩虹，天际横不没。飞斝醉霜娥，兼以金谷罚。翕枕乘厥时，曦驭何超忽。杕杜杂霓裳，赓吟逮明发。
秋望
作者：黎景义
朝代：明

何处砧声向晓催，远峰斜照系高台。尘吹落叶归人急，影带飞霞过雁哀。脉脉小溪潮渐浅，离离幽径菊频开。登临不禁裁清赋，莫道今无宋玉才。
素丝
作者：黎景义
朝代：明

艳色皆染濡，兹惟存一洁。皓皓悉几微，畴克觅污涅。殆是天所生，而非人所雪。碧空秋露垂，崇涧瀑流洌。世道趋浮靡，华饰以为悦。君子神闇淡，赏心迥区别。绘涂祇增巧，清白宁伤拙。纵使成文章，毕竟属后设。岂若丝之素，自然高绮缬。苍苍县正色，云彩幻一瞥。黑将悲霗雨，赪亦憎虹蜺。所贵有本真，宇宙乃不绝。
紫骝马
作者：黎景义
朝代：明

骝马千金价，连镳汗血殷。长驱飞瀚海，转战跃阴山。岂载王嫱出，曾驰李广还。狼烟如已息，带月卧天闲。
结客少年场行
作者：黎景义
朝代：明

翩翩良家子，不爱万金囊。聿求流赭骏，复市太阿铓。朝凌吴楚云，莫蹴燕赵霜。平生重意气，结客少年场。
绝句
作者：黎景义
朝代：明

见语桃夭灼仲春，又闻簪玉系缨新。孟光三十犹称女，那识林中牧豕人。
美人诗二十二首 其一 楼登
作者：黎景义
朝代：明

柳外巍楼百尺馀，凝妆凭眺柳条疏。凤凰下上依箫史，燕子凄凉忆尚书。羿妇近看留作镜，封姨高接剪成裾。王孙远陌寻芳草，目断齐云马足徐。
美人诗二十二首 其七 看花
作者：黎景义
朝代：明

问秀寻芳绿径行，鹤林光景玉峰情。花如人傍雕阑笑，人似花临彩叶生。褪萼簇迷珠履滑，斜枝低压翠簪横。群英含馥羞难发，树下谁催羯鼓声。
美人诗二十二首 其三 过帘
作者：黎景义
朝代：明

珍珠掩映岂无衣，浮动微香漾浅漪。影暗却嫌风不捲，隙疏谁许月来窥。轻尘只隔闻垂手，远黛难亲觌薄眉。最是芙蓉笼晓雾，朦胧春望未明时。
美人诗二十二首 其九 月溶
作者：黎景义
朝代：明

高秋月皓片霞稀，倚月人如湿又非。缃袂带风长耐冷，绿鬟凝露独慵归。香浮碧落疑灵药，彩漾瑶阶见羽衣。几处关山别千里，相思一夜共清辉。
美人诗二十二首 其二 圯渡
作者：黎景义
朝代：明

骨节玲珑动绮香，从容横渡画杠长。鼋鼍背印金莲缓，螮蝀腰聆玉佩玱。柳岸远遮迎月扇，桃波低半映霞妆。含情欲候牵牛至，来往天河鹊一行。
美人诗二十二首 其二十 烧香
作者：黎景义
朝代：明

博山垆火煖春柔，蝶喜花欢伴莫愁。朱几静中晴倍洁，碧堂深处午殊幽。爵簪慢拨寒灰积，鸾扇徐扬馥气浮。久立芬风吹彩袂，澹烟浓雨思悠悠。
美人诗二十二首 其二十一 裁诗
作者：黎景义
朝代：明

案头鸲鹆墨痕青，研索遥苍想愈灵。汉殿秋风悲画扇，谢家晴雪锁芳庭。疾书锦绣盈眸丽，微咏胭脂袭齿馨。欲得天孙机杼巧，蜀笺织起凤鸾形。
美人诗二十二首 其二十二 学字
作者：黎景义
朝代：明

罗袜池边不动尘，临池摹仿卫夫人。鼠须轻染飞烟湿，鱼网平舒结雾新。知是司书方调降，岂缘舞剑始超伦。黄金买得终南石，刊就移文字一珍。
美人诗二十二首 其五 马上
作者：黎景义
朝代：明

春光处处可游欢，有女探春耀绮纨。鞭振珊瑚县玉指，裙垂翡翠蔽银鞍。淡妆内殿朝天子，怨曲边关嫁可汗。日暮欲归前路远，马蹄疏踏避花残。
美人诗二十二首 其八 听鸟
作者：黎景义
朝代：明

谄耳笙簧何处声，轻飙遐送洞房清。枝头睍睆春将莫，栏外间关月正明。随意赓诗幽韵合，几回呼睡艳魂惊。含愁久已如桃李，倩尔能言子夜情。
美人诗二十二首 其六 舟中
作者：黎景义
朝代：明

桂楫兰桡载绮罗，涛花迎鹢舞银河。春风淡荡秦淮水，夜月清寒鄂渚波。鱼骇丽容翻浪逝，海图新饰溯游过。中流锦幔横飞急，两岸环观侠少多。
美人诗二十二首 其十 灯涵
作者：黎景义
朝代：明

绡帐荧煌半掩閛，流苏閒倚对缸明。徐吾静室方同绩，楚嫔华筵未绝缨。影借木难心与照，光摇阳燧色加荣。娇慵不入荆王梦，护惜灯花俟晓更。
美人诗二十二首 其十一 织锦
作者：黎景义
朝代：明

玉砌霜华映杼明，金梭潜度杳无声。西河洒送牵牛泪，东壁窥忙折齿情。蟋蟀三秋吟转促，鸳鸯一日样初成。纵横若有璿玑字，好待襄阳遣驾迎。
美人诗二十二首 其十七 妆成
作者：黎景义
朝代：明

慵来蚤起整新妆，娇拂罗繻坠粉香。白燕欲飞鬟影震，青鸾频舞镜波光。柳眉讵倩张京兆，梅额争言宋寿阳。徙倚晨辉如有待，卖花声过绮疏忙。
美人诗二十二首 其十三 调琴
作者：黎景义
朝代：明

文姬自小解宫商，第四弦声辨渺茫。按谱料非弹别鹤，问心应是操求凰。霓衫右捲三铢袖，月鼎前烧百和香。安得知音超艳俗，吴亭为奏楚明光。
美人诗二十二首 其十九 被酒
作者：黎景义
朝代：明

白苧当歌宴未终，翩翩谁不羡惊鸿。为怜竹叶涵杯碧，惹得桃花满颊红。秋水倦慵魂尚醉，远山颦媚黛偏丛。姑苏台上西施舞，一笑酡颜五夜穷。
美人诗二十二首 其十二 吹箫
作者：黎景义
朝代：明

宛转林阴奏小蝉，参差吹和晓风前。十枝春笋随声动，一点樱桃压管圆。业识舞蛟悲寡妇，行看骑凤作蜚仙。日长曲罢人归去，犹有馀音绕碧天。
美人诗二十二首 其十五 剌绣
作者：黎景义
朝代：明

绿酣红笑幻春风，自信针芒有化工。雪指纤纤奇意出，云纱漾漾暗香融。回文献阙龟形巧，比翼淩霄凤影同。入暝向教添弱线，一阳当日到房栊。
美人诗二十二首 其十八 睡起
作者：黎景义
朝代：明

昨夜银缸耀赤脂，曙光盈簟接东曦。曲房梦转荼縻帐，隔牖禽呼芍药枝。红聚枕痕肤雪软，绿松宫样鬓云欹。海棠何似游龙态，莫羡沈香带酒时。
美人诗二十二首 其十六 鞦韆
作者：黎景义
朝代：明

院里婵娟学半仙，佩环清韵碧空传。轻翀燕体飘兰茝，急耸蛮腰破雾烟。青鸟报从三岛降，绿华寻望九疑骞。戏馀笑语东墙晓，侍女殷勤拾翠钿。
美人诗二十二首 其十四 奕战
作者：黎景义
朝代：明

鸾钗决胜手谈轻，姑妇山中岂复生。得意秘谋俱脉脉，骋才疏韵数丁丁。瞳辉炯下瑰为子，指甲微敲琰作枰。檐外有人宵不寐，止闻三十六声鸣。
美人诗二十二首 其四 对镜
作者：黎景义
朝代：明

璠匣晨开共目成，徘徊含笑待逢迎。鸡头暗露差无语，蝉翼如飞绰有情。翻讶蛤帱空借彩，宁教蟾府独为清。相看姊妹传神处，不辨乔家大小名。
美人诗二十二首·楼登
作者：黎景义
朝代：明

柳外巍楼百尺馀，凝妆凭眺柳条疏。凤凰下上依箫史，燕子凄凉忆尚书。羿妇近看留作镜，封姨高接剪成裾。王孙远陌寻芳草，目断齐云马足徐。骨节玲珑动绮香，从容横渡画杠长。鼋鼍背印金莲缓，螮蝀腰聆玉佩玱。柳岸远遮迎月扇，桃波低半映霞妆。含情欲候牵牛至，来往天河鹊一行。珍珠掩映岂无衣，浮动微香漾浅漪。影暗却嫌风不捲，隙疏谁许月来窥。轻尘只隔闻垂手，远黛难亲觌薄眉。最是芙蓉笼晓雾，朦胧春望未明时。璠匣晨开共目成，徘徊含笑待逢迎。鸡头暗露差无语，蝉翼如飞绰有情。翻讶蛤帱空借彩，宁教蟾府独为清。相看姊妹传神处，不辨乔家大小名。春光处处可游欢，有女探春耀绮纨。鞭振珊瑚县玉指，裙垂翡翠蔽银鞍。淡妆内殿朝天子，怨曲边关嫁可汗。日暮欲归前路远，马蹄疏踏避花残。桂楫兰桡载绮罗，涛花迎鹢舞银河。春风淡荡秦淮水，夜月清寒鄂渚波。鱼骇丽容翻浪逝，海图新饰溯游过。中流锦幔横飞急，两岸环观侠少多。问秀寻芳绿径行，鹤林光景玉峰情。花如人傍雕阑笑，人似花临彩叶生。褪萼簇迷珠履滑，斜枝低压翠簪横。群英含馥羞难发，树下谁催羯鼓声。谄耳笙簧何处声，轻飙遐送洞房清。枝头睍睆春将莫，栏外间关月正明。随意赓诗幽韵合，几回呼睡艳魂惊。含愁久已如桃李，倩尔能言子夜情。高秋月皓片霞稀，倚月人如湿又非。缃袂带风长耐冷，绿鬟凝露独慵归。香浮碧落疑灵药，彩漾瑶阶见羽衣。几处关山别千里，相思一夜共清辉。绡帐荧煌半掩閛，流苏閒倚对缸明。徐吾静室方同绩，楚嫔华筵未绝缨。影借木难心与照，光摇阳燧色加荣。娇慵不入荆王梦，护惜灯花俟晓更。玉砌霜华映杼明，金梭潜度杳无声。西河洒送牵牛泪，东壁窥忙折齿情。蟋蟀三秋吟转促，鸳鸯一日样初成。纵横若有璿玑字，好待襄阳遣驾迎。宛转林阴奏小蝉，参差吹和晓风前。十枝春笋随声动，一点樱桃压管圆。业识舞蛟悲寡妇，行看骑凤作蜚仙。日长曲罢人归去，犹有馀音绕碧天。文姬自小解宫商，第四弦声辨渺茫。按谱料非弹别鹤，问心应是操求凰。霓衫右捲三铢袖，月鼎前烧百和香。安得知音超艳俗，吴亭为奏楚明光。鸾钗决胜手谈轻，姑妇山中岂复生。得意秘谋俱脉脉，骋才疏韵数丁丁。瞳辉炯下瑰为子，指甲微敲琰作枰。檐外有人宵不寐，止闻三十六声鸣。绿酣红笑幻春风，自信针芒有化工。雪指纤纤奇意出，云纱漾漾暗香融。回文献阙龟形巧，比翼淩霄凤影同。入暝向教添弱线，一阳当日到房栊。院里婵娟学半仙，佩环清韵碧空传。轻翀燕体飘兰茝，急耸蛮腰破雾烟。青鸟报从三岛降，绿华寻望九疑骞。戏馀笑语东墙晓，侍女殷勤拾翠钿。慵来蚤起整新妆，娇拂罗繻坠粉香。白燕欲飞鬟影震，青鸾频舞镜波光。柳眉讵倩张京兆，梅额争言宋寿阳。徙倚晨辉如有待，卖花声过绮疏忙。昨夜银缸耀赤脂，曙光盈簟接东曦。曲房梦转荼縻帐，隔牖禽呼芍药枝。红聚枕痕肤雪软，绿松宫样鬓云欹。海棠何似游龙态，莫羡沈香带酒时。白苧当歌宴未终，翩翩谁不羡惊鸿。为怜竹叶涵杯碧，惹得桃花满颊红。秋水倦慵魂尚醉，远山颦媚黛偏丛。姑苏台上西施舞，一笑酡颜五夜穷。博山垆火煖春柔，蝶喜花欢伴莫愁。朱几静中晴倍洁，碧堂深处午殊幽。爵簪慢拨寒灰积，鸾扇徐扬馥气浮。久立芬风吹彩袂，澹烟浓雨思悠悠。案头鸲鹆墨痕青，研索遥苍想愈灵。汉殿秋风悲画扇，谢家晴雪锁芳庭。疾书锦绣盈眸丽，微咏胭脂袭齿馨。欲得天孙机杼巧，蜀笺织起凤鸾形。罗袜池边不动尘，临池摹仿卫夫人。鼠须轻染飞烟湿，鱼网平舒结雾新。知是司书方调降，岂缘舞剑始超伦。黄金买得终南石，刊就移文字一珍。
美女篇
作者：黎景义
朝代：明

有女芗奁亶窈窕，容华二八芳龄少。玮态瑰姿习以都，凝朱一点微含笑。明眸善睐秋波荧，澹眉晓望春山缈。凤簪浮动傍奇葩，曼鬋似云光可照。楚腰怯柳秀堪餐，环佩吟风音悄悄。轻盈罗袖露柔荑，石榴裙压金莲小。澜辉掩映绿池间，一枝乍发芙蓉袅。父母娇怜掌上珠，姊妹红颜孙弗如。银针爱绣鸳鸯谱，彩笔能题蝴蝶图。侍儿三五同嬉乐，不信佳人多命薄。惜红拾翠昼游欢，燕语莺啼春睡觉。云绡雾縠暗生香，离洒巢簥逸韵长。雅焚龙脑纱窗静，闲对鸾形绮幔光。乘飔花下殊芬宿，待月帘前清影凉。月明飔暖年年奏，粉黛几人应与友。悲生铜雀西陵望，颦效苧萝东里丑。卓女淫奔司马琴，文姬失落匈奴手。儿生淑贵更何求，未知当作谁家妇。不字幽闺贞十年，迟归应勿怨期愆。桃花含芳灼未发，梅实满林青自县。鹓雏息羽择嘉树，龙子潜鳞思广渊。沈吟不觉心语口，愿得贤如梁伯鸾。
自叹
作者：黎景义
朝代：明

自叹明时却贱贫，勋华意气总流尘。鲍牙已死无知己，邓禹如生果笑人。鹤敛云阶千里翮，鲤潜湫屋万重鳞。盘根错节知何在，硎发年来器尚新。
自君之出矣
作者：黎景义
朝代：明

自君之出矣，思君似绿筠。年年枝叶瘁，只有节如新。
莫愁乐四首
作者：黎景义
朝代：明

阳春二三月，处处种桃花。借问石城人，莫愁第几家。石城在河侧，河水向东流。艇子如蜚鸟，西来迎莫愁。莫愁能度曲，袅袅动人情。石城诸少年，认得莫愁声。朝登石城楼，莫泛石城波。石城往来处，无奈莫愁何。
莫愁乐四首·其一
作者：黎景义
朝代：明

阳春二三月，处处种桃花。借问石城人，莫愁第几家。
莫愁乐四首·其三
作者：黎景义
朝代：明

莫愁能度曲，袅袅动人情。石城诸少年，认得莫愁声。
莫愁乐四首·其二
作者：黎景义
朝代：明

石城在河侧，河水向东流。艇子如蜚鸟，西来迎莫愁。
莫愁乐四首·其四
作者：黎景义
朝代：明

朝登石城楼，莫泛石城波。石城往来处，无奈莫愁何。
落花
作者：黎景义
朝代：明

为谁绰约为谁荒，色色空空梦一场。寄语幽丛双粉蝶，何须遥忆旧时香。
行路难
作者：黎景义
朝代：明

君不闻阿娇女，有金买赋悟明主。又不闻王明妃，无金买画嫁胡儿。世人重利多反覆，纵有忠信将安施。囊中但得钱千万，天下何人不可欺。西归沧海波，东没黄云日。枯木有红英，色丝无白质。盈盈邯郸女，一夕嫁籧篨。凿凿江头石，题为合浦珠。离光栗烈坎流燠，鬼升紫微帝入狱。眼见鸱鸮啄竹实，空令鹑雀嗟枵腹。卯为儿父，酉为雠虏。翼覆鸳鸯，爪藏豺虎。青天自广，白眼谁亲。桃杏虽芳，不如嵩筠。行路难，难为传。踰淮橘枳北南变，三月鼠鴽蜚走悬。出门咫尺伤两足，我欲凌空行上天。
裁衣篇
作者：黎景义
朝代：明

一从夫婿去年别，忽见霜风秋发发。深闺衫薄且难安，人在边城岂不寒。边城之寒遥可虑，直待裁衣寄将去。笑杀儿家弄艳才，龟文献出换夫回。睫前聚首虽共适，误却狼居姑衍绩。夙昔襟期信藁砧，半衾不暖无愁心。昨夜梦郎颜倍壮，身长十尺衣相当。愿郎揎袖出龙庭，燕然隆碣自书铭。威詟单于衡卫霍，貂蝉玉蟒辉麟阁。此时方自朔方归，金印封侯着锦衣。夜半孤灯刀尺冷，银针密引更声永。裁衣已就意踌躇，殷勤更写一封书。
象山草堂为赵家玉赋
作者：黎景义
朝代：明

伏龙之麓标胜概，奇石峥嵘矗霞外。主人汴宋诸王孙，肯构不忘皇考爱。辨州刺史来吴京，象山草堂猗得名。绮花琳竹传幽韵，月客风人敦好盟。侧闻嶞乔拱四寓，卧游久已知其处。空同姑射医无闾，蒙绎亭云华不注。罗浮九疑何穹哉，青城巫峡郁嵬崔。伏虎驱羊壶峤幻，云峰剑壁芙蓉开。神物言寻高士识，蜚来诒璧堂前息。五色惊看娲补馀，万镒应非遁买得。隐瀑层岚玄赏稀，金鍧璞琢迈支机。觐明楼外浮青黛，敦艮门边连翠微。羽畎行占夏翟贡，朝阳可听凤凰飞。绍庭陟降山之下，僾见岩岩乔仰者。岂虞卫国散平泉，未数眉山记木假。况复堂中丛宝传，图书轮囷万轴县。负荷析薪光燕翼，长离毛采纷翩跹。著书藏山芳誉蚤，山旁亦生书带草。终南佳处何须羡，泰岱崇瞻旋自考。迩之梓里远枫宸，帝室方需柱石臣。异时庸代铭崧岳，多是象山堂里人。
贫女
作者：黎景义
朝代：明

不生王侯门，不堕歌舞薮。虽云良家媛，清白由来久。簪竹加云鬟，绳绵约玉肘。衣裳巧补绽，漱浣翯无垢。恒亦佩兰缨，芬芳性本有。那知金作屋，更昧珠量斗。幼时往东邻，观人拜姑舅。珍翠纷葳甤，绮罗烂星柳。德容果何如，效颦不悟丑。徒能盛妆饰，便既奉箕帚。何哉此荆布，寂寞空自守。屈指数生平，来年过十九。可怜婉娩质，清淑胜玙琇。蹇修逐紫陌，未尝顾瓮牖。忆此感复羞，粉颊忽被酒。辛苦事女红，曷惜龟掺手。箴剪母即师，机筐灯是偶。霸陵山中人，讵识为谁某。
赋得津字戏赠郭少德
作者：黎景义
朝代：明

髦士风流夐绝伦，宋家墙外倚东邻。幽怀夙也曾书叶，绚质胡然少食笋。垂绛影中窥去惯，袭馨衣里窃来频。飙归北谢应名燕，日照南楼不姓秦。有意愈歆髯似戟，多情谁折齿如银。恋深几曲歈啰唝，才丽微波赋雒滨。渠事何关嗟幼妇，是乡堪老陋山人。藐孤雪筑鸡头软，儋耳潮登獭髓匀。已忘蘼芜秾韡韡，纷看芍药烁麟麟。箜篌宛转争芳夜，团扇招摇驻好春。行伴月容光漾炬，坐偎花气馥凝茵。怜怜莫讶胸前草，惜惜那胜掌上珍。芗泽醉闻齐赘婿，玉颜欣见楚巫臣。生憎换马蜚边塞，笑杀牵牛眺汉津。臂靓每留妆染色，心痴宁虑渴生尘。高唐云雨迷朝暮，赢得骚徒幻笔新。
赠门人林见龙跃龙入学二十四韵
作者：黎景义
朝代：明

渥水骝驹汗染藘，溟池鹏奋翼云舒。五陵在昔誇年少，九牧而今验庆馀。信是粤材多竹箭，应知荆产亦璠玙。三罗早识虬先隐，二琏宁惭玚次璩。吴会凤雏来雒下，汝南龙子起平舆。鸟翚奕奕箕裘巧，衣马翩翩剑佩舒。调里埙篪清宛转，楼前花萼蔚扶疏。自饶巨力能稽古，相与深情竞起予。卓尔不群霄际鹤，天然无饰沼中蕖。悟玄了解侔君实，作赋英名逼子虚。设处碧山诸代史，旁通黄石几篇书。观鳞听羽生机动，弄月吟风乐意摅。快睹聚星宵映座，争看佳气曙充闾。桃霞李雪纷成列，藻洁芹香采既胥。色借瑞雯侵黑发，时欣化雨洒蓝裾。神传画谱浓还淡，韵妙桐丝疾又徐。骥足并驰超灶远，龙泉联跃发硎初。无双士必趋金陛，数万言将献玉除。明哲此身堪补衮，澄清卬志任登车。仪形伫采图烟阁，管颖含光射石渠。晚雪渊凝行未忍，春风淡荡坐何如。心天虑旅须县镜，艺圃荒芜可荷锄。小范秀才肩宇宙，元侯文学越平居。儒冠大可匡时务，吾道原非效蠹鱼。
赠黄心明丈
作者：黎景义
朝代：明

牛医传令德，马队寄幽盟。世道虽然暗，君心独自明。蘋音飘弈远，桂影漾樽盈。一任双丸转，逍遥达此生。
赵师雄梅阴乍觉三首
作者：黎景义
朝代：明

邂逅松林倒绿樽，艳霜娇月倚黄昏。引商嘹喨和清籁，集羽翩跹露短袢。醉后有情聆丽语，醒来无路觅芳魂。寒天欲曙花如雪，惆怅罗浮山下村。奇缘疑梦转疑真，眼底梅花意底人。昨夜酒家疑隔世，此时林下祇孤身。石图疏影当琼枕，苔衬残英代锦茵。春色枝横自幽绝，依稀犹在对花神。星散云飞恨独长，那堪向晓月茫茫。银英缀雪留清脸，玉萼迎风动素裳。离别靓妆心尚醉，徘徊孤影魄还香。空山寂寂谁相顾，翠羽无情语断肠。
赵师雄梅阴乍觉三首·其一
作者：黎景义
朝代：明

邂逅松林倒绿樽，艳霜娇月倚黄昏。引商嘹喨和清籁，集羽翩跹露短袢。醉后有情聆丽语，醒来无路觅芳魂。寒天欲曙花如雪，惆怅罗浮山下村。
赵师雄梅阴乍觉三首·其三
作者：黎景义
朝代：明

星散云飞恨独长，那堪向晓月茫茫。银英缀雪留清脸，玉萼迎风动素裳。离别靓妆心尚醉，徘徊孤影魄还香。空山寂寂谁相顾，翠羽无情语断肠。
赵师雄梅阴乍觉三首·其二
作者：黎景义
朝代：明

奇缘疑梦转疑真，眼底梅花意底人。昨夜酒家疑隔世，此时林下祇孤身。石图疏影当琼枕，苔衬残英代锦茵。春色枝横自幽绝，依稀犹在对花神。
辛丑七夕
作者：黎景义
朝代：明

雪霜短发感先秋，云汉微茫万里愁。但见梦中皆失鹿，那知天上有牵牛。归来早赋惭彭泽，乞巧成文让柳州。摇落祇今悲已甚，盍携藜杖醉乡游。
辛酉岁
作者：黎景义
朝代：明

纪元逢作噩，太岁在重光。今昔时多变，悲愉事靡常。六龙新御极，五马旧流芳。祖武昭来远，孙谋翼后长。顾兹三凤侣，于彼二难方。弱妹娱斑綵，严君惬菽浆。过庭非异鲤，同被曷惭姜。性分生何损，天彝乐未央。菲躬伊可庆，微命大堪伤。慈父强捐馆，孤儿幼绝肠。靡瞻情莫及，罔极德难忘。所赖熊丸苦，能教豹彩彰。割丝成孟子，画荻造欧阳。铅椠驰千古，埙篪和一堂。帷灯韬雪色，匣剑逼星芒。理义趋蒙峄，词华揖汉唐。裘箕为自善，构穫肯谁妨。涕息言希谊，澄清志迈滂。壮行虽有待，尚友正无疆。十载倏踰八，孜孜敢怠遑。
远寄
作者：黎景义
朝代：明

天涯嗟隔断，金玉恨遐心。数夜成齑臼，因风寄稿砧。白云行处识，芳草梦中寻。愿以回文句，行行有转音。
都粘三忠庙吊古
作者：黎景义
朝代：明

僻村清庙表忠灵，正气熊熊炳日星。素识姓名于旧史，歘瞻眉宇在新亭。寒风晚拂凄凉树，劲草秋标日月汀。祇谒曷胜悲往事，疾挥金管为书铭。间关千里逐戈兵，断港行宫几战争。塞外雁来多愤激，江心鹇没共冤情。魂依粤水苍涛怒，血溅燕云碧玉成。更向都宁留烈绩，英豪吟啸聚沾缨。回首中原叹陆沈，栖存澳岸避夷侵。南来纵少无双士，北去犹怀借一心。绕榭暮云传怨忾，涵山秋气动哀吟。牧儿樵妪何知识，亦把忠臣说至今。纵横干橹力勤王，存丧玄穹自主张。战马远来嗟屡北，飞龙新立泣旋亡。三分争鼎同诸葛，一旅兴基异少康。野草寒燐精爽在，暮秋山下月苍苍。三闽四广不堪论，念及祥兴倍怆神。失鹿君王归海若，从龙妻子作波臣。乾坤抱憾峰岚黯，风雨含冤岭树颦。鼠臂虫肝谁得免，纲常扶植赖三人。舳舻破海已无功，泪洒慈元几夜风。故国山河汪浪里，新祠樽俎夕阳中。一生未雪程婴志，万死难灰祖逖衷。我亦临流愈慷慨，敢将成败论英雄。红叶黄花峻岭阴，囚燕淹广恨犹深。化儿降祸金瓯缺，飓母扬威玉玺沈。太史编年多炳耀，骚人怀古漫登临。指南集杜那堪识，肃气萧萧透短襟。成仁取义此心安，运去舟沉祚复难。大学数行酬赤扆，小楼三载误黄冠。川陵在在非胡地，坛宇年年祀宋官。山色自青波自绿，春霖秋旭粤天寒。
都粘三忠庙吊古·其一
作者：黎景义
朝代：明

僻村清庙表忠灵，正气熊熊炳日星。素识姓名于旧史，歘瞻眉宇在新亭。寒风晚拂凄凉树，劲草秋标日月汀。祇谒曷胜悲往事，疾挥金管为书铭。
都粘三忠庙吊古·其七
作者：黎景义
朝代：明

红叶黄花峻岭阴，囚燕淹广恨犹深。化儿降祸金瓯缺，飓母扬威玉玺沈。太史编年多炳耀，骚人怀古漫登临。指南集杜那堪识，肃气萧萧透短襟。
都粘三忠庙吊古·其三
作者：黎景义
朝代：明

回首中原叹陆沈，栖存澳岸避夷侵。南来纵少无双士，北去犹怀借一心。绕榭暮云传怨忾，涵山秋气动哀吟。牧儿樵妪何知识，亦把忠臣说至今。
都粘三忠庙吊古·其二
作者：黎景义
朝代：明

间关千里逐戈兵，断港行宫几战争。塞外雁来多愤激，江心鹇没共冤情。魂依粤水苍涛怒，血溅燕云碧玉成。更向都宁留烈绩，英豪吟啸聚沾缨。
都粘三忠庙吊古·其五
作者：黎景义
朝代：明

三闽四广不堪论，念及祥兴倍怆神。失鹿君王归海若，从龙妻子作波臣。乾坤抱憾峰岚黯，风雨含冤岭树颦。鼠臂虫肝谁得免，纲常扶植赖三人。
都粘三忠庙吊古·其八
作者：黎景义
朝代：明

成仁取义此心安，运去舟沉祚复难。大学数行酬赤扆，小楼三载误黄冠。川陵在在非胡地，坛宇年年祀宋官。山色自青波自绿，春霖秋旭粤天寒。
都粘三忠庙吊古·其六
作者：黎景义
朝代：明

舳舻破海已无功，泪洒慈元几夜风。故国山河汪浪里，新祠樽俎夕阳中。一生未雪程婴志，万死难灰祖逖衷。我亦临流愈慷慨，敢将成败论英雄。
都粘三忠庙吊古·其四
作者：黎景义
朝代：明

纵横干橹力勤王，存丧玄穹自主张。战马远来嗟屡北，飞龙新立泣旋亡。三分争鼎同诸葛，一旅兴基异少康。野草寒燐精爽在，暮秋山下月苍苍。
采葛歌
作者：黎景义
朝代：明

我王夫人石室归，卧薪之旁劳织絺。葛根如胆嚼如饴，我行采之奚敢迟。
银瓶怨
作者：黎景义
朝代：明

谗言兴，天柱倾。忠血腥，孝魂惊。官家父兄没虏庭，反信奸臣歼儿父若兄。恨儿不及汉缇萦，泪光闪闪湿银瓶。嗟嗟井深泉水清，视弗见阿兄形，呼弗闻阿父声。嗟嗟儿冤莫雪兮，儿何忍独生。
长信怨
作者：黎景义
朝代：明

妾本越骑校尉女，忝充下陈侍明主。陋质偏承宠渥隆，三十六宫无厥侣。何期君老温柔乡，新爱双浓旧宠凉。白日移光成晻莫，合欢纨扇逢金商。火迎祸水那能久，愿奉东宫从太后。罘罳孤影无人问，燕寝空帏甘独守。空帏孤影复何言，君是荆庄妾愧樊。彩笔祇将书捣素，黄金奚用买长门。苑路春阴芳草绿，清池炎昼荷华馥。秋深菊绽斗明霞，云冷梅开妆碎玉。四时月露几迁变，梦魂不到含风殿。同辇荣恩尚可辞，长信幽居何足怨。下不怨双燕，上不怨帝身。但惧佳人在左右，从今侍侧少名臣。
长歌行
作者：黎景义
朝代：明

东南睇沧海，云是桑田基。大年有终极，融结妙游移。白日匿西峤，何能生朝晖。秋霜易春容，枯树无荣枝。少壮不早成，白首宁重缁。苍柏植南山，久视千万年。下呼弱柳枝，侃侃相与言。女虽美颜色，袅娜受人怜。尝恐白帝至，春容不复存。岂如我独立，高节历风烟。叶凌千仞霜，根漱万里泉。不抱岁寒心，宁能长拂天。
长歌行·其一
作者：黎景义
朝代：明

东南睇沧海，云是桑田基。大年有终极，融结妙游移。白日匿西峤，何能生朝晖。秋霜易春容，枯树无荣枝。少壮不早成，白首宁重缁。
长歌行·其二
作者：黎景义
朝代：明

苍柏植南山，久视千万年。下呼弱柳枝，侃侃相与言。女虽美颜色，袅娜受人怜。尝恐白帝至，春容不复存。岂如我独立，高节历风烟。叶凌千仞霜，根漱万里泉。不抱岁寒心，宁能长拂天。
长铗歌
作者：黎景义
朝代：明

铗文如凤兮，竹实何空。铗质如龙兮，云驭何穷。铗气如虹兮，天何以为宫。
閒中
作者：黎景义
朝代：明

閒中吾自贵，淡外世何求。酒阵攻羁态，词源涤野愁。岚深凭岳峙，岸古任潮流。何事邯郸梦，红尘易白头。
閒吟
作者：黎景义
朝代：明

缓缓濡毫浅浅吟，半生消尽几升沈。妍媸总付人双眼，巧拙从摅我片心。所以醉馀还梦后，兼之昼永更宵深。纵愁横恨凭魔却，大笑无烦泪满襟。
閒居
作者：黎景义
朝代：明

方壶员峤总茫然，院落萧閒别一天。红灶亦微文武火，赢将怡澹作神仙。步作安车布作衣，庭除萱草吐新馡。日长只解翻清梦，不梦南柯梦蝶飞。
閒居·其一
作者：黎景义
朝代：明

方壶员峤总茫然，院落萧閒别一天。红灶亦微文武火，赢将怡澹作神仙。
閒居·其二
作者：黎景义
朝代：明

步作安车布作衣，庭除萱草吐新馡。日长只解翻清梦，不梦南柯梦蝶飞。
门人何乃图过访留宿赋赠
作者：黎景义
朝代：明

澹交离索久，一见慰遐思。朗朗百间屋，汪汪千顷陂。壮心怜晓月，佳句逼寒飔。白首吾无似，青云尔厚期。
闺怨
作者：黎景义
朝代：明

春态溟濛处处迎，园林终夕雾烟横。绿杨树底閒来往，如在行人梦里行。
陶靖节
作者：黎景义
朝代：明

耻令姓字落人间，故国深情托醉颜。种柳采薇先后事，柴桑原是首阳山。
雍雍者鸿十六章·其三
作者：黎景义
朝代：明

卬生不淑，卬考方壮。天敚之年，捐世遄征。痛我慈闱，泣血骤丧。忍死鞠孤，艰苦靡尚。
雍雍者鸿十六章·其二
作者：黎景义
朝代：明

雍雍者鸿，翔于中洲。显显二人，令德允修。中馈斯尸，懿恭徽柔。佩裳斯赞，图史斯犹。
雍雍者鸿十六章·其五
作者：黎景义
朝代：明

人亦有言，畴烈匪雪。畴皓匪月，侯我慈闱。烈亦时雪，皓亦时月。畴曰荼苦，其甘可啜。苦亦多年，庶几则悦。
雍雍者鸿十六章·其十
作者：黎景义
朝代：明

遹迨困敦，凶氛未除。屠刘荒荐，简莫忍书。于卬有母，菽水无馀。怡神茹澹，罔渝厥初。清白家风，闻诸先姑。
雍雍者鸿十六章·其十二
作者：黎景义
朝代：明

乡在己卯，七旬俶加。寿域弘开，戚友颂歌。彤管芬芳，洵臧孔嘉。惟德之贞，受祉如河。
雍雍者鸿十六章·其十五
作者：黎景义
朝代：明

詹彼桃山，嵩柏彧彧。猗欤母德，尔胤茀茀。尔教肃肃，蘉学时笃。从以天禄，万寿戬谷。
雍雍者鸿十六章·其十四
作者：黎景义
朝代：明

詹彼桃源，秋菊凌霜。猗欤母德，爰考有光，尔胤繁昌。皇考馀庆，岁称霞觞，万寿无疆。
雍雍者鸿十六章·其四
作者：黎景义
朝代：明

日兮斯迈，月兮斯征。考徂悠悠，滨四十龄。载拮载据，载经载营。不瑕忧殆，以底于成。
题胡笳十八拍
作者：黎景义
朝代：明

有手当为李娘手，有足当为窦媛足。胡为奔逐乱离秋，一死不能罹耻辱。胡人慈母汉人妻，传得胡笳十八曲。吾读胡笳情最悲，何如卫妇柏舟诗。多才未贵节为贵，勿羡中郎有女儿。
饮酒歌
作者：黎景义
朝代：明

勿歌行路难，请歌将进酒。举足羊肠懊恼多，叵罗三百悦吾口。周秦去后汉唐来，蜉蝣人世归乌有。金龟毋惜换千回，涛饮自然倾十斗。左凭太白肩，右握渊明手。耳热卧中庭，皓月即吾友。酡颜弗管时飞箭，鸭绿鹅黄好欢宴。地下应难觅杜康，佳城寒食卮虚奠。雍门牧唱岂足哀，金张许史亦成灰。寄语辕驹并仗马，漉巾脱裘何乐哉。功名富贵不可以力致，鹿葱花下且衔杯。
驿口望海幢限韵
作者：黎景义
朝代：明

海幢新刹镇潮流，一望蒹葭十里秋。树影带云栖彼岸，钟声和雨度江邮。情深穗石羊名驿，目断花田凤作洲。三笑远公吾未识，漫图乘兴命扁舟。
黊鞠十二章
作者：黎景义
朝代：明
体裁：四言诗

黊矣鞠华，煌煌陵秋。耄矣淑人，眉寿无邮。厥生伊何，曰维己卯。厥德伊何，艰贞永守。（一章）黊矣鞠华，煌煌陵霜。髦矣淑人，眉寿无疆。厥上伊何，曰维己亥。厥庆伊何，眉寿无害。（二章）父兮生我，母兮鞠我。岂惟鞠我，实诲勖我。维母为父，维母为师。勔我为士，成我为儒。（三章）母称未亡人，方三十岁。食贫度晷，徽音弗坠。逮于今年，八十有一。艰苦备尝，宛如昔日。（四章）乡维七帙，称庆愉愉。倏尔十秋，时事大殊。虐政攸加，遗产荡如。免藁滫瀡，尚无缺诸。（五章）乡维七帙，从兄拜于庭。今则如何，弗见台兄。乡维七帙，弟拜于后。今则如何，弟亦罹咎。（六章）今则如何，载喜载伤。喜此眉寿，伤彼雁行。今则如何，载伤载喜。虽无淳熬，载甘菽水。（七章）虽无弟兄，有儿弱龄。孙事王母，曷敢不称。虽无兄弟，有妹若婿。介寿殷勤，情物咸备。（八章）维母有命，潜见随时。岂必禄仕，乃见孝思。兵凶丧乱，仍遇饥馑。岂可求名，与尔偕隐。（九章）维母有命，曷敢不遵。维子不肖，前朝逸民。前朝逸民，曷忍言仕。不求禄养，斯母之志。（十章）维仁者寿，先圣有言。虽则清贫，黄发延年。清贫不仕，不肖之愆。万寿无疆，斯母之贤。（十一章）维天有命，维母受之。维母有年，维天祐之。维德维福，匪母弗任。万寿无疆，斯天之心。（十二章）
奉赠钱学士
作者：黎景徽
朝代：明
体裁：七言律诗

紫殿承恩入梦频，归鞭袅袅向天津。赪袍色映千山晓，玉节光回万井春。五岭风轻金勒缓，三湘月白锦帆新。夜阑宣室如前席，为道交南共帝臣。
贞节祠
作者：黎暹
朝代：明

夫妇君臣，人之大伦。妇之从夫，犹臣于君。一有急难，均为死节。庶几大义，不愧臣妾。卓卓贤周，义不忘刘。濒危绐贼，窜身中流。中流陨命，不但已已。容服整然，死如不死。七日浮尸，溯流而还。夫故身同，面夫昔颜。以义捐躯，孰不震骇。坟祠像设，孰忍迁改。几经兵燹，忽焉就荒。有贤诸孙，嘅念弗忘。既修其祠，复饰其像。澜海之壖，桂圃之上。纂志标题，经两翰林。我言奚似，纪还于今。薄俗何人，逆臣悖妇。闻风革心，凛然千古。
病起梦张乔
作者：黎本安
朝代：明

笑语依然步绿苔，天风环佩下瑶台。生前几见乘鸾过，死去何因捉蝶来。频顾带移怜瘦损，恍惊钗坠迸疑猜。早知香魄还奔月，拥定霓裳不放回。
丽句亭作
作者：黎民怀
朝代：明

春色载阳，清泉汤汤。匪绍来游，插羽于襄。歌言依咏，筐篚于将。匪曰纡馀，大雅聿昌。流泉在左，诛茆在右。隐衷何逖，懿踪惟旧。篁竹其苞，华实其茂。云虹具苍，金石迭奏。昔日太和，凤鸟于飞。郁郁其址，淑人是依。嗣日建安，白雪于霏。湜湜其源，雄词爰归。匪予小子，念日先民。游于西园，亦暮之春。我车既安，我马既駪。千万斯年，维德之邻。
九日与林开先侄贤之铭之登高
作者：黎民怀
朝代：明

凭高一舒啸，尊酒白衣来。天地秋何处，茱萸晚故开。老深庾亮兴，君亦孟嘉才。任此陶然去，西风起霸台。
五仙台
作者：黎民怀
朝代：明

兹邱临远海，崇观郁崔嵬。列仙渺何许，五石明翠苔。药圃敞瑶阁，灵液小池回。参差朱户转，出没雉云开。檀栾荫修竹，阛阓净蒿莱。琪花不待插，玄酒宁停杯。祠灶乏灵悟，入海非仙才。风飙起飞藿，市井无尘埃。鸡鸣曙钟歇，朱曦散九垓。锵锵运镳郓，霞思良徘徊。
五柳先生咏
作者：黎民怀
朝代：明

栖栖晋处士，岂是学逃名。跌宕空千载，饥寒洵此生。柳条春自见，诗法晚逾清。易卜盈虚理，沧浪今濯缨。
仙弈石鉴
作者：黎民怀
朝代：明

石楼巀嵲临沧海，岩前霞石何磊磊。削成棋局方且平，□位中分成两垒。白发参错罗星文，藤萝掩覆蒸风云。蛇鸟尚惊鱼复阵，犀象无乃昆阳军。空山犹闻下子响，霹雳一声愁魍魉。林越萧萧霜倒飞，万壑千崖气森爽。鸾旌孔盖望不来，樵斧剥蚀馀苍苔。亡羊歧路竟何事，龙争麟斗俱尘埃。菖蒲可采桂可食，且看赤日扶桑隈。
凤台凉月
作者：黎民怀
朝代：明

忆昔台端集凤凰，至今遗迹仰高冈。一轮光溢琼霜净，万籁声稀白露瀼。天上灵娥原有药，人间仙客祇分香。孤高不尽团团意，留照庭前菊愈芳。
别司封侄伯华
作者：黎民怀
朝代：明

朝发郁水湄，苕荛陟汉京。芳树垂清阴，彤云递轻盈。嗟哉铨曹贵，先后被宠荣。宁忘素丝守，而抱白玉贞。忆昔乘骢者，揽辔扬浊清。彼美献镜贤，风度悬丹青。名寄圣贤籍，怀深岁月征。灼灼东日华，光旭含紫清。骅骝意何自，徘徊相顾鸣。策名际清朝，庆誉由兹升。安能盼昭回，炯炯怀合并。
别弟惟节北上
作者：黎民怀
朝代：明

曾于艺苑著雄文，岂为吹嘘入五云。老去宦情应识我，时来剑气独怜君。花开客舍尊堪把，草绿池塘梦又分。自昔黄金招骏骨，音书南雁好相闻。
听雪
作者：黎民怀
朝代：明

荏苒岁云暮，摇落秦城阴。遥天亘玄色，瓦屋飞琼音。稍薄庭下树，微动风中琴。篝灯美良夜，寤言拥绨襟。一齧有馀滋，僵卧徒所歆。蟪蛄罢秋响，寒螀符我吟。岂谓四序周，而多炎景侵。缅彼凤池客，芳咏劳华簪。
大通烟雨
作者：黎民怀
朝代：明

日永祇林幽，江空自生碧。谁能载酒游，烟云随挂席。
太平寺
作者：黎民怀
朝代：明

偶来双树下，依止远公房。薝卜飘香气，娑罗露月光。禅机随去住，心地得清凉。欲證无生理，玄言亦暂忘。
始至金陵承姚佘二侍御过访
作者：黎民怀
朝代：明

龙虎纡回王气中，千秋阊阖锁玲珑。山河影射王侯宅，松桧香飘御史骢。竹径幸无题凤侣，兰台还倚搏雕雄。晚来云雾沧洲隔，搔首长空思不穷。
寄欧崙山虞部兼订校司封先兄集
作者：黎民怀
朝代：明

洛水东归日，荒村慰卜居。第令题似凤，不为食无鱼。高枕火云出，清尊河朔虚。自惭牛马走，还拟订藏书。
寄谭永明
作者：黎民怀
朝代：明

志士无穷达，所尚植其节。譬彼松柏枝，岁与繁华别。吾友本布衣，而膺素丝哲。两疏不见投，志摧肝胆裂。瑟瑟齐台风，皎皎燕地雪。掩关向蓬蒿，玄言相与析。舍尔献璧怀，慰此纫兰洁。全生天地宽，寄迹烟霞结。岂若六国豪，功名凭寸舌。
扶胥浴日
作者：黎民怀
朝代：明

津连黄木湾，虚亭翠霭间。川光摇子夜，坐见海中山。
春日浮邱雅集
作者：黎民怀
朝代：明

金银楼阁空中起，一丈珊瑚明井底。披荆开径者为谁，今代风流赵太史。国初词客五先生，春色南园草尚青。开元遗响久不作，千金灵修空复情。维扬李君供奉俦，汪沦高雅来同游。晓泛沧浪寻白社，暮携羽扇仍丹邱。嗟嗟盛事轻千里，吴下机云非我拟。未论丹砂变紫荷，且向梅花操绿绮。雕盘翠釜愧仙厨，满地凉云荫碧虚。酒阑我欲骖鸾去，兴至随君驾鹿车。
曲水流杯
作者：黎民怀
朝代：明

天悬幽涧落晴霞，几度奔流傍石斜。列坐不烦将绿斝，萦回长为送流霞。松阴满席团倾盖，风磴擎樽点落花。千古醉乡原此地，未须楚水问胡麻。
杨溪洞
作者：黎民怀
朝代：明

披榛凌石磴，一造羽人居。星乱围棋后，虹飞解剑馀。藤花风外落，槲叶雨中疏。归路逢王烈，应迷鸟篆书。
欧使君雨莲以诗见寄次韵奉答
作者：黎民怀
朝代：明

五马龙蒸蚤著声，漫劳沧海讯鸥盟。传来陇使春如见，梦里王孙草自生。至日吹葭堪对酒，暮云残角倍含情。共嗟桂树千丛发，不减燕山窦氏名。
游南华寺
作者：黎民怀
朝代：明

閒从海上游，挂席遵韶石。星驿郁夫容，应有弥须迹。炉峰耸秀异，龙门湛空碧。中天据南华，四境若完璧。灵感宝林谶，名重开元额。祥云澹不飞，古桧何翼翼。象教亘千龄，传灯惟一夕。不饮曹溪水，世尘无由释。不悟明镜台，本来那可译。师言不二门，至乘无千百。冥濛恣敖游，舍筏惟所适。悠悠此溪流，天地无与易。
游浮邱呈赵太史
作者：黎民怀
朝代：明

丝纶池上凤毛稀，漫向朱明启石扉。雾隐瑶台仙掌接，风传珠树紫鸾飞。青尊萧瑟迎秋气，彩笔凭陵对落晖。莫道周南留滞久，受釐今已忆皇闱。
游琪林观
作者：黎民怀
朝代：明

拥褐青山岁月赊，讵知城阙隐仙家。千年珠树归黄鹤，一径桃花落紫霞。龙虎尚传茅氏诀，乾坤惟有羡门砂。踟躇白首玄心在，拟泛银河八月槎。
游罗浮山
作者：黎民怀
朝代：明

积思久滞淫，兴言恣攀陟。奇峰亘四百，面面俱可识。上有飞云峰，远接扶桑色。迤逦瑶台石，烟霞随杖舄。群仙宁尽纪，丹灶犹可觅。家由葛令移，松是秦时植。仰首接飞鸢，摩崖多籀刻。朱草希黄落，仙禽无倦翼。步入梅花村，美酿分玄碧。可以醉游人，若为驱肉食。小隐吾敢捐，漫向高山忆。
白云晚望
作者：黎民怀
朝代：明

仙山多白云，渺与天汉接。何当持赠人，秋风同一叶。
白水丹丘
作者：黎民怀
朝代：明

物外飞泉境最赊，羽人曾此事黄芽。炉经劫后无馀火，鼎落岩前有旧砂。雨过每藏瑶草涧，云深不见赤松家。莫言遗世无消息，服饵年来似可誇。
花朝曲江舟中见峰腰繁花历乱曰映山红者赋以纪兴
作者：黎民怀
朝代：明

嫩绿嫣红拂雾开，乱峰高下绣莓苔。何当徙尔长杨去，潦倒君王万寿杯。二月江中花事多，寻春剩有鸟来过。那能一借东风力，吹尽千红伴绮罗。
花朝曲江舟中见峰腰繁花历乱曰映山红者赋以纪兴·其一
作者：黎民怀
朝代：明

嫩绿嫣红拂雾开，乱峰高下绣莓苔。何当徙尔长杨去，潦倒君王万寿杯。
花朝曲江舟中见峰腰繁花历乱曰映山红者赋以纪兴·其二
作者：黎民怀
朝代：明

二月江中花事多，寻春剩有鸟来过。那能一借东风力，吹尽千红伴绮罗。
菊月游浮邱
作者：黎民怀
朝代：明

久释樊笼累，养拙甘龙蠖。九秋兴攀陟，挹袖谐所托。丹垩抚虚馆，紫烟尚浮阁。始欣群动息，暂与世缘薄。玉管促飞鸾，朱羽时鸣雀。平峦收夕霏，远流■归壑。清宴美芹粟，华年嘻荑萼。岂乏登高怀，所愧正述作。悠哉澹忘归，况此成大药。
落梅
作者：黎民怀
朝代：明

清夜彻山扉，春风捲客衣。影随鸾镜转，香逐蝶魂飞。和歌何袅袅，结绪更依依。遮莫传羌塞，征人不易归。
蒲涧帘泉
作者：黎民怀
朝代：明

涧道泻飞流，鸾声最上头。谁持九节去，潇洒石林秋。
观鱼
作者：黎民怀
朝代：明

忆从辞京都，樊笼滞城市。偶与海人期，遵彼清江址。凫鹭寂不惊，鲂鳞逐波起。泳陶何离蓰，溉鬵亦徒尔。虽鲜桐庐贤，因證蒙庄理。美人眷日夕，茫茫隔江水。尘襟渺然涤，纶巾醉应滓。人生贵所适，何必溱与洧。迟回荡轻舟，五湖从此始。
谒张丞相祠
作者：黎民怀
朝代：明

季冬风日凄，于役溯燕阙。旧疆遵五岭，雄图肇百越。还顾天井隅，回互秦山别。关门凝紫烟，陇梅欺芳雪。翼翼曲江祠，羹墙访遗哲。岂伊宏词选，风度自殊绝。再陟承明庐，文武见彰设。洋洋白羽挥，煌煌金鉴晢。拜相启江南，凿岭神功揭。唐历弥千祀，高名齐稷契。茫茫抚鸿舆，地灵由人杰。
赠方元素次汪司马韵
作者：黎民怀
朝代：明

跌宕还高猛士风，黄金不惜客途穷。朅来饮马长城窟，忽漫寻仙大海东。南武衣冠馀涕泪，苍梧风雨转空濛。为谈殊锡嗟司马，功在麟台石画中。
送林山人还闽
作者：黎民怀
朝代：明

海上丹砂不易逢，如君微尚几能同。他乡对酒兵戈里，故国移居感慨中。远浦帆樯开雨雪，高楼词赋倚春风。罗浮亦有金银宅，迟尔重来访葛洪。
送王忠铭先生游罗浮
作者：黎民怀
朝代：明

勋华八座动辉光，玉节忻逢郁水傍。万里怀归桑梓切，廿年供奉鬓毛苍。海门日出浮仙岛，天半云飞隐帝乡。遮莫梅花缓幽酌，玺书今下五云长。
送秘书家长兄至石门山归舟口号二首
作者：黎民怀
朝代：明

江风何太恶，病骨苦相侵。去水分歧路，还舟即旧林。寒城橘柚熟，霜岸鹡鸰吟。物色今如此，偏悬北望心。飞篷迅于箭，触浪响如雷。风烟不可住，归梦空悠哉。慌然赤城去，暂向郁州来。喜有梁鸿在，秋风次第栽。
送秘书家长兄至石门山归舟口号二首·其一
作者：黎民怀
朝代：明

江风何太恶，病骨苦相侵。去水分歧路，还舟即旧林。寒城橘柚熟，霜岸鹡鸰吟。物色今如此，偏悬北望心。
送秘书家长兄至石门山归舟口号二首·其二
作者：黎民怀
朝代：明

飞篷迅于箭，触浪响如雷。风烟不可住，归梦空悠哉。慌然赤城去，暂向郁州来。喜有梁鸿在，秋风次第栽。
金山别黄水帘二首
作者：黎民怀
朝代：明

高论忽同舟，看君不可留。莫辞今夜饮，曾是昔年游。细雨蒹葭暮，疏星河汉秋。情深聊记别，酩酊渡中流。江月来何迟，轻风吹鬓丝。不是送君别，安知此地奇。客中灯是伴，兴至酒相宜。明日东林下，玄言应对谁。
金山别黄水帘二首·其一
作者：黎民怀
朝代：明

高论忽同舟，看君不可留。莫辞今夜饮，曾是昔年游。细雨蒹葭暮，疏星河汉秋。情深聊记别，酩酊渡中流。
金山别黄水帘二首·其二
作者：黎民怀
朝代：明

江月来何迟，轻风吹鬓丝。不是送君别，安知此地奇。客中灯是伴，兴至酒相宜。明日东林下，玄言应对谁。
金鸡岭
作者：黎民怀
朝代：明

五更金鸡唱，声声彻翠微。暤熙逢舜日，遥向凤楼飞。
镇海楼眺望
作者：黎民怀
朝代：明

镇北有高楼，周遭俯层城。险绝逼汉宇，沿洄走沧溟。瑶甍鸑鷟奋，金沙匹练澄。西关逗丹穴，东岳裛神京。巑岏叠翠蔼，睥睨亦通明。举扇远缁尘，列席茂荑英。黄鹤讵无信，白云空复情。琅玕照冰簟，翡翠集櫩楹。不废烟霞趣，坐觉衡落清。春风嗟王粲，矫首思长征。
镇海楼送刘职方还留都
作者：黎民怀
朝代：明

江流空阔楚天回，万树秋声绕吹台。百代繁华何处问，登高今见大夫才。
霜夜拙清楼闻笛
作者：黎民怀
朝代：明

暮倚高楼待月生，陇头湘水共凄清。风前响逐流云驻，帘外霜兼乱叶鸣。折柳梦中惊绝塞，哀鸿天外度孤城。庾公正有登临兴，不似山阳转动情。
马鞍冈
作者：黎民怀
朝代：明

层空蟠碧翠，佳丽伫雕鞍。夙聘黄金勒，风云冀北看。
一苇所如为何太仆作
作者：黎民表
朝代：明

肘后黄金亦可怜，身閒羸卧五湖烟。人间纵有瞿塘险，不到芦花钓渚边。三径谁寻仲蔚家，秋风几度桂松花。卧游想到蓬莱阙，一片山窗落海霞。
一苇所如为何太仆作·其一
作者：黎民表
朝代：明

肘后黄金亦可怜，身閒羸卧五湖烟。人间纵有瞿塘险，不到芦花钓渚边。
一苇所如为何太仆作·其二
作者：黎民表
朝代：明

三径谁寻仲蔚家，秋风几度桂松花。卧游想到蓬莱阙，一片山窗落海霞。
丁戊山人再至予适泛海归
作者：黎民表
朝代：明

舍舟俄见面，素发忽相侵。纵有逢君处，知无住世心。身将灵岳遍，性入梵缘深。莫动归与兴，丹丘即故林。
丁戊山人招饮旅馆
作者：黎民表
朝代：明

柏酒椒盘已荐辛，天涯怜尔独逢辰。菩提为觅西来种，榆柳重经岭外春。风雨几番还秉烛，路岐千里定沾巾。干戈此日复满眼，何处飘飘寄此身。
丁戊山人谒先君墓有述答
作者：黎民表
朝代：明

蝉曳疏枝鹤绕林，攀号应废蓼莪吟。生刍不负南州约，宝剑多勤上国心。指佞尚馀阶下草，将归空有壁间琴。平原旧客无人在，今日因君泪满襟。
丁计部蔡刑部沈刑部欧博士过山斋作
作者：黎民表
朝代：明

秋风客赋不堪裁，何意蓬蒿二仲来。飞雨远连双阙暝，残花犹共一尊开。长途意气看君在，高步云霄见尔才。恶说习池骑马去，淹留须尽故人杯。
七夕别张羽王得平字
作者：黎民表
朝代：明

隐树风初起，临阶月乍明。故人千里别，仙媛隔年情。爽气侵鸾扇，轻阴下凤城。惜无双宝剑，浊酒见生平。
七夕同丁计部蔡刑部欧博士集沈刑部宅观沈石田山水得秋字
作者：黎民表
朝代：明

长安木叶下新秋，坐对双星缓客愁。明月渐收藏扇箧，凉风偏在曝衣楼。休文词赋缘多病，宗炳琴尊托卧游。谁道七襄难报赠，才人先有夜光投。
七夕同陈任夫高正甫麦仲张林开先舍弟惟仁侄璘集清居得燕字
作者：黎民表
朝代：明

阁道双星过，虚堂暮雨悬。清歌闻激楚，宝剑忆游燕。雁下沉秋色，萤流入野烟。词人方接席，应不恨华年。
七夕约卿携酒邀过桢伯馆
作者：黎民表
朝代：明

北斗拂阑干，凉风下露寒。新妆初学凤，彩女正乘鸾。别恨良宵促，来期隔岁难。谁怜金屋里，犹倚桂华看。
七星岩
作者：黎民表
朝代：明

白玉楼中贮列仙，浮来沧海是何年。风云半出窗前地，日月双悬袖里天。苔杂雨花侵坐榻，涧含春溜入平田。轻舟欲采芙蓉去，触散芳湖九点烟。
万佛阁后有中官王振祠
作者：黎民表
朝代：明

西土威仪众，东隅地位高。桑田供一瞬，沙界摄繊毫。海若驱群象，神山涌钜鳌。云容积苍莽，天籁起刁骚。黄竹伤前事，缁林庇此曹。雍门何用怆，送目藉香醪。
万寿圣节肃事大高玄殿恩赉白金文币恭赋
作者：黎民表
朝代：明

燎火香烟上紫微，郁罗天外敞琼扉。虹文夜抱芝坛下，海水心从玉几归。宿雨乍消清禁篽，矞云初散拂朝衣。甘泉侍从何多幸，三拜黄封出琐闱。
万寿节和吴舍人约卿
作者：黎民表
朝代：明

珠旗翠纛引祥烟，银烛光沉欲曙天。象舞万方连玉陛，云韶千叠动金悬。乘龙正向璿台日，鸣鸟应过洛邑年。却羡枚皋能献赋，几回春酒醉宫筵。铜龙初辟曙云开，彩仗分行剑写来。日月旂常辉象魏，金银楼殿驾蓬莱。风前鳷鹊翻珠缀，云际仙人捧玉杯。鱼藻正欢周室颂，柏梁休数汉庭才。
万寿节和吴舍人约卿·其一
作者：黎民表
朝代：明

珠旗翠纛引祥烟，银烛光沉欲曙天。象舞万方连玉陛，云韶千叠动金悬。乘龙正向璿台日，鸣鸟应过洛邑年。却羡枚皋能献赋，几回春酒醉宫筵。
万寿节和吴舍人约卿·其二
作者：黎民表
朝代：明

铜龙初辟曙云开，彩仗分行剑写来。日月旂常辉象魏，金银楼殿驾蓬莱。风前鳷鹊翻珠缀，云际仙人捧玉杯。鱼藻正欢周室颂，柏梁休数汉庭才。
万岁殿
作者：黎民表
朝代：明

郁郁灵山守百神，宣皇曾此礼群真。碧坛风度龙旂影，瑶草香销鹤驭尘。青雀书来犹怅望，紫鸾箫罢更逡巡。玄关一闭无消息，华鸟年年怨早春。
万里乘风卷送友人北上
作者：黎民表
朝代：明

握手念将别，清尊尚未空。离心悬岭树，客路值秋风。鹏翮搏南海，鸿仪会泽宫。甘泉多侍从，谁为荐扬雄。
上丁日拜梁文康公祠
作者：黎民表
朝代：明

画阁春云里，参天翠柏围。虹光留宝册，风雨动灵衣。扈圣天心眷，回銮火德辉。留侯名冠古，能托赤松归。
上巳雨夜王仪甫吴约卿杜从殷见过时王将外补
作者：黎民表
朝代：明

汎羽逢今夕，春阴未有花。乡心随去雁，城柝乱栖鸦。聚散京华梦，飘零汉使槎。朋知青琐满，前席莫言赊。
下山别在明徵甫
作者：黎民表
朝代：明

青山不忍别，况与故人违。水上俄生雾，松间渐落晖。宿云君借榻，涉涧我褰衣。莫逐桃花去，听鸡入琐闱。
下山复题云谷书院壁
作者：黎民表
朝代：明

何年招隐地，绮构出林端。石磴苍烟湿，云门白雪寒。地因霞外僻，天到谷中宽。有约重携手，高临百八盘。
与公载子乾吉卿送泉翁北上返棹石门
作者：黎民表
朝代：明

杜若青青闻榜歌，佳期南浦怅如何。风声夜起潮侵岸，天色平临斗在波。威凤渐知随日辇，冥鸿犹自避云罗。扁舟渺渺堪乘兴，况听袁郎雅咏多。
与梁少仲林开先汲古亭夜坐
作者：黎民表
朝代：明

归来无所适，剩有草玄亭。岩溜千丝滴，云萝四壁青。燃灯听佛偈，酌酒试茶经。若论浮生理，惟知醉与醒。
丘民部谦之招游崇善寺得湖字
作者：黎民表
朝代：明

远近皆消意，清游自不孤。尘途淹岁月，客思渺江湖。丽句裁芳蕙，清斋供野蒲。一龛饶水竹，端合老潜夫。
丘汝谦招游观象台
作者：黎民表
朝代：明

帝城高筑望仙台，眺迥应逢楚客杯。瀚海烽烟晴不断，卢龙山色晚争回。愁心并逐浮云尽，旅鬓还因木叶催。关吏未须论气色，风流河朔几人来。
丘谦之下碧云寺予往香山两作速归
作者：黎民表
朝代：明

出谷应疑早，看山欲去迟。日斜人影独，林薄鸟声悲。咫尺犹相去，逢迎重有期。不嫌骑马倦，难和碧云诗。
东乔精舍为郑于业赋
作者：黎民表
朝代：明

谷口谁知隐士踪，家声犹是郑司农。心情久已随麋鹿，名姓何须拟卧龙。北户日高无客款，西林春暖有云封。青童白鹤相携处，不遣閒人采药逢。
东山别业为梁少傅作
作者：黎民表
朝代：明

十里青山带郭遥，风花三径断渔樵。衣冠韦曲名家后，词赋淮南隐士招。对酒暝烟连竹墅，杖藜晴色过溪桥。登临更有羊何和，诗兴逢秋未寂寥。
东湖草堂为刺史赵修甫赋
作者：黎民表
朝代：明

谁从天外羡鸿冥，浪迹湖边一草亭。风月自邀携鹤舫，行藏惟检种鱼经。省知朱绂非长物，肯待青山更勒铭。邻并况怜徐孺子，不妨重有少微星。
东溪别业为李鍊师赋
作者：黎民表
朝代：明

璇流何窈窕，琳馆带重深。大隐虽朝市，清风自竹林。泉光霏素几，霞气袭幽襟。骋望金枢外，纡回瑶水阴。理能窥止足，性本狎飞沉。落月乘舟往，微飔击汰唫。讵须探秘宝，自觉远蓬心。柱下终豪举，浮丘将见寻。玄珠君莫惜，白发我先侵。异日逢黄石，飞鸾早寄音。
东莞杨明府义叔诞日
作者：黎民表
朝代：明

星轺计日赴燕台，青鸟衔书海上来。三礼才名高鼎甲，专城风采映中台。璇房花发鸣琴处，瑶水春深献寿杯。白首文园深属望，殿东持橐待雄裁。
严何二子约予与易居士会海珠不果有诗见诒奉答
作者：黎民表
朝代：明

灵气方予愧，真缘子独深。片云凝野思，明月寄遐心。罗网鸿飞急，烟霄鹤去沈。瑶台知不远，同尔一追寻。
中宿山歌
作者：黎民表
朝代：明

中宿之山如积铁，两岸临江不容笮。回波撇漩恐行人，峭石惊湍难桂席。土风虽恶山水奇，丹檐绛宇横江湄。福庭七十传孔记，牺尊千载经秦时。猿猴喜客掷山果，木魅窥人攒翠眉。阳开阴闭在顷刻，神凄气凛令心悲。我游万里常经此，岁月崩奔逾四纪。宝玉应留沈宋诗，黄钟不见轩辕子。矫首尘踪欲卧游，此山安得轩窗里。
中秋傅逊之见过小楼
作者：黎民表
朝代：明

短榻疏灯对浊醪，朱弦切切为君操。铜龙细咽孤城思，银汉晴翻万里涛。鸿雁将归书懒寄，芙蓉销落兴无聊。佳人白苧休相怨，共倚南楼看月高。
中阁为陈公载赋
作者：黎民表
朝代：明

飞云带积阻，磴道多莓苔。旃檀驾高阁，芳刹凌空开。连峰入户牖，金银混蓬莱。焱梯杳难即，天伎从风回。阁中餐霞子，早隐莲花台。神游挟希有，升降随九垓。蠛蠓俯浊世，沧溟视浮杯。金沙发五内，足底兴风雷。笑入桃花源，浮光轶尘埃。镵文记石壁，千载方归来。
丹灶
作者：黎民表
朝代：明

偃月秘真诠，寒温无火候。白鹤屡回旋，知为仙掌守。
为邵长孺寿戚将军
作者：黎民表
朝代：明

将军昔佩金虎符，洗涤闽浙清寰区。上书不肯羁南越，抚剑直欲鸣伊吾。庙堂宵衣思颇牧，诏移内地卫神都。蓟门坐镇今几载，能使沙场成陆海。投箠朝澄玄菟波，衔枚夜夺乌孙垒。旌旂整暇号令严，士马欢腾气逾倍。椎牛酾酒日从容，翠釜黄封下九重。边庭数米知军实，幕府程书上国功。将兵不独如王剪，好士兼闻似孔融。只今行年才五十，冰雪肌肤发如漆。喜气遥从海上来，明星炯向营前出。仙籍青华纪算多，功名麟阁图形毕。颇闻戏下盛才良，借箸今谁是子房。腐儒不识征西府，留滞空愧尚书郎。愿徯函谷封泥后，剑履重看入未央。
为黄明府题海会图
作者：黎民表
朝代：明

龙眠居士还痴绝，不羡吴生老擅场。幻出如来金粟影，移将龙树水晶房。衣裳下拂天人石，草木同沾佛国香。京洛风尘空对画，岂知禅客倦津梁。
久雨
作者：黎民表
朝代：明

秋风吹暮雨，萧索滞空城。窗隙应妨入，檐虚不绝鸣。稍侵书帙润，更益研池清。一榻容身外，浮云未足营。空斋长昼掩，于世颇无机。一雨野池溢，千山黄叶飞。林僧看竹少，园客负樵稀。试问浮生里，蘧蘧几是非。愁霖淹别墅，朋旧解招携。竹偃侵花径，栏倾碍鹤栖。苔生吟畔石，虫篆壁间题。伫待晨曦至，腰镰课秫畦。
久雨·其一
作者：黎民表
朝代：明

秋风吹暮雨，萧索滞空城。窗隙应妨入，檐虚不绝鸣。稍侵书帙润，更益研池清。一榻容身外，浮云未足营。
久雨·其三
作者：黎民表
朝代：明

愁霖淹别墅，朋旧解招携。竹偃侵花径，栏倾碍鹤栖。苔生吟畔石，虫篆壁间题。伫待晨曦至，腰镰课秫畦。
久雨·其二
作者：黎民表
朝代：明

空斋长昼掩，于世颇无机。一雨野池溢，千山黄叶飞。林僧看竹少，园客负樵稀。试问浮生里，蘧蘧几是非。
乔启仁后园丁香花盛开迟过同赏
作者：黎民表
朝代：明

君是含香吏，花能作意开。折来方玉蕊，植下向瑶台。淡薄匀春色，飘零入酒杯。芳菲虽可惜，不是故园梅。
九日同李给事冯吴二侍御欧文学登城南楼得天字
作者：黎民表
朝代：明

鱼钥重关镇蓟堧，河山横在赤阑前。愁中白雁经千里，客邸丹枫有六年。玄朔烽尘秋入塞，紫垣宫阙上侵天。凌云更接词人赋，不数兰台白雪篇。
九日同欧博士顾舍人南都礼上人过普恩寺访吕山人
作者：黎民表
朝代：明

不共凭高送雁群，禅房寂寞对炉熏。高僧杖锡还沧海，倦客题诗寄白云。古塔风烟当坐隐，长廊钟梵隔花闻。浮生聚散寻常事，来岁壶觞可对君。
九日同欧博士顾鸿胪兄弟李明府郑张二光禄邵孝廉登广济寺藏经阁得阳字
作者：黎民表
朝代：明

禁柳宫槐拂地黄，双林风日入重阳。莲花才吐千灯燄，白玉羞簪两鬓霜。画手难忘金粟影，禅栖为借赞公房。茱萸满地应相笑，肯负东篱此日觞。
九日同诸公登感应观阁
作者：黎民表
朝代：明

白玉壶中羽景悬，楼居元自有神仙。坐窥睥睨疏榆外，杯引关山落雁前。楚客衣裳逢改岁，汉廷烽火入穷边。桑田碧海空愁思，谁解乘鸾向紫烟。
九日同顾内翰汝由兄弟登丹冲台
作者：黎民表
朝代：明

雕阑曲曲带层城，下有璚波百尺清。芳桂远摇妆镜影，紫苔深断屧廊声。惊心岁月三秋尽，极目河山万里平。綵笔几回誇羽猎，登高今日赋还成。
九日和子乾登高韵
作者：黎民表
朝代：明

锦树团圆风满林，凭高多难易沾襟。石门返照千家尽，磴道盘云九曲深。坐阅岁时伤短鬓，望连烽戍折遐心。苍厓羡尔题诗处，山月随人下鹤岑。
九日曾囧卿宅同诸公集
作者：黎民表
朝代：明

旅客初逢塞雁来，佩萸遥下柏梁台。十年已分烟霄隔，此日那知酒盏开。黄菊似愁霜鬓改，碧云应为艳歌回。宾筵不独征西贵，况是当时作赋才。
九日游菖蒲涧
作者：黎民表
朝代：明
体裁：五言排律

五岭仙灵宅，霞踪昔此留。青骡迷碧海，玉舄下丹丘。绝壑纷瑶草，飞泉带藻旒。探杯犹粤井，拾翠有灵洲。脩禊遗前事，簪萸偶胜流。莓苔几蜡屐，身世一虚舟。花没刘王坞，钟寒赵尉楼。颓龄须大药，暇日恣冥搜。结桂成延伫，班荆共倡酬。阜乡知不远，云外更相求。
九日游菖蒲涧
作者：黎民表
朝代：明

五岭仙灵宅，霞踪昔此留。青骡迷碧海，玉舄下丹丘。绝壑纷瑶草，飞泉带藻旒。探杯犹粤井，拾翠有灵洲。脩褉遗前事，簪萸偶胜流。莓苔几蜡屐，身世一虚舟。花没刘王坞，钟寒赵尉楼。颓龄须大药，暇日恣冥搜。结桂成延伫，班荆共倡酬。阜乡知不远，云外更相求。
九日舍弟惟和自公署回共酌
作者：黎民表
朝代：明

故国山川烟雾深，东篱忽忆醉行吟。迟回画省含香日，悽切高楼望远心。木落淮南空老大，花开汉苑几登临。深杯已索巡檐笑，金马何须叹陆沉。
九日谒舜庙
作者：黎民表
朝代：明

仙驭曾留桂树丛，冠裳肃穆俨升中。地盘五岭朝衡岳，城阙双流绕閟宫。蘋藻馨香犹楚俗，山川淳朴有虞风。严趋正忆群龙会，王气燕台倍郁葱。
九日陈使君德基招同李季常饮吕氏园亭得华字
作者：黎民表
朝代：明

秋风有路别京华，犹滞吴江万里槎。刻烛共题三径菊，解貂曾对五陵花。烟生竹屿深停翠，霜净枫林晚带霞。赖有使君能载酒，篮舆来过野人家。
习仪后李临淮史计部兄弟邀陪王使君敬美集显灵道院
作者：黎民表
朝代：明

太清竟罢散鸣环，梧竹萧疏一径间。地主冰霜森武库，使君车骑自庐山。流云下拂罘罳影，仙气遥连虎豹关。一别玄都知几日，对君双鬓已成班。
书五岳真形图后遗朱汝脩
作者：黎民表
朝代：明

芦灰一杀鸿水怒，浑沌瓜分奠中土。搆形太素谁能知，西王窃之遗汉武。龙拿螭泊真离奇，鹄画螺书安足数。封圭锡号徒纷纭，崇侈无乃宋道君。苔文尚留日观顶，野火不共秦碑焚。金门吏隐桃椎子，早学丹砂悟玄旨。玉笈青囊稳系身，水慑蛟龙陆虎兕。云外天行自兹始，醯鸡井鲋胡为尔。
书陶贞白十赉文赠田叔系以小诗
作者：黎民表
朝代：明

知从京口渡，还礼华阳云。紫气三茅馆，真言十赉文。参苓谁解给，鸾鹤可为群。岂是抽簪日，归朝万石君。
乾上人以铁如意遗余作歌答之
作者：黎民表
朝代：明

吾闻壮夫一吷昆吾折，大半精光犹未灭。鍊为如意坚且强，镂作盘螭颇殊绝。宛若寒空千丈电，泠如阴山太古雪。何年却入高僧手，魍魉见之应却走。有时举向莲花座，人天万众俱回首。羡师根尘久已除，身外尤物徒区区。知予颇解鸿都学，相招为署阿兰居。空中一掷偶称意，倒匣不吝牟尼珠。尘昏幸借指授力，揽结愿与行藏俱。用之可代巨鳌足，小试肯碎珊瑚株。吁嗟人生电露真须臾，满堂金玉非良图。坏衣瓦铁堪为供，绮障转觉羞吾徒。
予告出京师贻同好诸子四首
作者：黎民表
朝代：明

释来趋阙庭，洁身奉君子。改服践二京，提椠馀十祀。并辔参群龙，衰贱难隶齿。倦翮思林皋，游鳞羡江汜。干没今有期，离忧自兹始。君门日九重，行子在万里。岂无衣与繻，所念在桑梓。揽蕙遵前途，泪下不能止。东阁多奇士，林风迈前闻。而我斥鴳羽，安能凤凰群。招延觏良宰，翻飞荷明君。攀援绝马邓，论缀殊渊云。荏苒经岁时，思树尺一勋。驽钝未及展，驱策诚已勤。行将反初服，沮溺同锄耘。抚已寔踰量，所志惭食芹。双凫戏中沚，羽翼相因依。眷言二三子，畴昔同裳衣。嬿婉未及终，云雨当乖离。往婴鸰原戚，今怀机杼悲。贞悔难具卜，荣贱同一时。众人各有营，畴能恤其私。君子重明义，申以皎日期。采撷异葑菲，以报琼玖贻。扬旌出三河，引领望双阙。饮饯倾路岐，缨緌尽朝列。婉娈贻赠章，光辉夺明月。上有慎脩涂，下有遄回辙。懿此同心言，念之五情热。昔如形与影，今为环与玦。朽钝诚已疲，提携俟明哲。
予告出京师贻同好诸子四首·其一
作者：黎民表
朝代：明

释来趋阙庭，洁身奉君子。改服践二京，提椠馀十祀。并辔参群龙，衰贱难隶齿。倦翮思林皋，游鳞羡江汜。干没今有期，离忧自兹始。君门日九重，行子在万里。岂无衣与繻，所念在桑梓。揽蕙遵前途，泪下不能止。
予告出京师贻同好诸子四首·其三
作者：黎民表
朝代：明

双凫戏中沚，羽翼相因依。眷言二三子，畴昔同裳衣。嬿婉未及终，云雨当乖离。往婴鸰原戚，今怀机杼悲。贞悔难具卜，荣贱同一时。众人各有营，畴能恤其私。君子重明义，申以皎日期。采撷异葑菲，以报琼玖贻。
予告出京师贻同好诸子四首·其二
作者：黎民表
朝代：明

东阁多奇士，林风迈前闻。而我斥鴳羽，安能凤凰群。招延觏良宰，翻飞荷明君。攀援绝马邓，论缀殊渊云。荏苒经岁时，思树尺一勋。驽钝未及展，驱策诚已勤。行将反初服，沮溺同锄耘。抚已寔踰量，所志惭食芹。
予告出京师贻同好诸子四首·其四
作者：黎民表
朝代：明

扬旌出三河，引领望双阙。饮饯倾路岐，缨緌尽朝列。婉娈贻赠章，光辉夺明月。上有慎脩涂，下有遄回辙。懿此同心言，念之五情热。昔如形与影，今为环与玦。朽钝诚已疲，提携俟明哲。
二忠祠
作者：黎民表
朝代：明

矫矫忠烈公，英谋本天惎。不谓锦绣肠，乃伫干将器。奋力当休明，朱䳒始一试。谳狱清单辞，触邪慑文吏。陈臬正统初，皇舆偶中溃。寇阻括苍阳，江介潜魑魅。帷幕已拊髀，诗书更谋帅。公已深许国，挥剑没长彗。连营赫组练，中坚拥旂？。受降已蚁附，来苏乃麇至。讵意下齐功，更阻平吴志。乘危出远道，孤军陷死地。可惜温序亡，竟踵睢阳事。委巷有啜泣，壮士愈决眦。精诚感天阍，庙食兰汤涘。巨榜缠蛟龙，穹碑负赑屃。哲嗣播清尘，鸿私永敷贲。良史应特书，终古垂幽懿。方伯本庆源，媲先树勋烈。腾骧在万里，早已见汗血。剖符古冈州，遇事辄勇决。冠弁日岌峨，圭璋遽昭晰。授钺典名藩，赐履遍海澨。溟浸歼鲸鲵，碉房扫槎蘖。舞干服三苗，回面靖百粤。玉麟锡纷纶，铜柱表巀嵲。石建盖恭谨，冯异功不说。幽讨从江门，从容榜兰枻。悯溺吊厓山，蹈海愤始渫。左辖应未酬，台阶遂中折。殊勋载盟府，芳猷被邦耋。念功今神尧，崇祠再昭揭。秋风汗马趋，夜月皋禽唳。金貂缀惠文，千秋见臣节。
二忠祠·其一
作者：黎民表
朝代：明

矫矫忠烈公，英谋本天惎。不谓锦绣肠，乃伫干将器。奋力当休明，朱䳒始一试。谳狱清单辞，触邪慑文吏。陈臬正统初，皇舆偶中溃。寇阻括苍阳，江介潜魑魅。帷幕已拊髀，诗书更谋帅。公已深许国，挥剑没长彗。连营赫组练，中坚拥旂？。受降已蚁附，来苏乃麇至。讵意下齐功，更阻平吴志。乘危出远道，孤军陷死地。可惜温序亡，竟踵睢阳事。委巷有啜泣，壮士愈决眦。精诚感天阍，庙食兰汤涘。巨榜缠蛟龙，穹碑负赑屃。哲嗣播清尘，鸿私永敷贲。良史应特书，终古垂幽懿。
二忠祠·其一
作者：黎民表
朝代：明
体裁：古风

矫矫忠烈公，英谋本天惎。不谓锦绣肠，乃伫干将器。奋力当休明，朱䳒始一试。谳狱清单辞，触邪慑文吏。陈臬正统初，皇舆偶中溃。寇阻括苍阳，江介潜魑魅。帷幕已拊髀，诗书更谋帅。公已深许国，挥剑没长彗。连营赫组练，中坚拥旂�。受降已蚁附，来苏乃麇至。讵意下齐功，更阻平吴志。乘危出远道，孤军陷死地。可惜温序亡，竟踵睢阳事。委巷有啜泣，壮士愈决眦。精诚感天阍，庙食兰汤涘。巨榜缠蛟龙，穹碑负赑屃。哲嗣播清尘，鸿私永敷贲。良史应特书，终古垂幽懿。
二忠祠·其二
作者：黎民表
朝代：明

方伯本庆源，媲先树勋烈。腾骧在万里，早已见汗血。剖符古冈州，遇事辄勇决。冠弁日岌峨，圭璋遽昭晰。授钺典名藩，赐履遍海澨。溟浸歼鲸鲵，碉房扫槎蘖。舞干服三苗，回面靖百粤。玉麟锡纷纶，铜柱表巀嵲。石建盖恭谨，冯异功不说。幽讨从江门，从容榜兰枻。悯溺吊厓山，蹈海愤始渫。左辖应未酬，台阶遂中折。殊勋载盟府，芳猷被邦耋。念功今神尧，崇祠再昭揭。秋风汗马趋，夜月皋禽唳。金貂缀惠文，千秋见臣节。
云中曲
作者：黎民表
朝代：明

小袖红妆学内家，檀槽高拨走龙沙。将军只道边城乐，不见燕桃二月花。莫叹明妃堕塞尘，胭支亦是可怜人。葱河迷却关山路，玉帐前头立绣裀。
云中曲·其一
作者：黎民表
朝代：明

小袖红妆学内家，檀槽高拨走龙沙。将军只道边城乐，不见燕桃二月花。
云中曲·其二
作者：黎民表
朝代：明

莫叹明妃堕塞尘，胭支亦是可怜人。葱河迷却关山路，玉帐前头立绣裀。
五仙观钟楼次刘安元韵
作者：黎民表
朝代：明

飞楼延倒景，徙倚听鸾笙。树并孤烟耸，山当落日横。沧波终不极，天路此时平。未论求仙去，深杯且共倾。
五岳山人歌赠陈玉叔之淮阳
作者：黎民表
朝代：明

君不见有虞受禅封名山，五岳盘错天地间。金堂玉霤虽迥绝，便门径路堪追攀。真形混沌翕元气，窃之可以超人寰。恒宗风雨舜不到，蓬莱波浪秦引还。蜀严尚平尔何者，裹足乃欲穷孱颜。龙伯大人顾而笑，夸父僵走诚可叹。丹床一秘几千载，侧身长望阻且艰。好奇独有陈夫子，妙年历落金闺士。胸中云梦吞八九，周游名胜无难理。虎头盘囊稳系身，直鞭天上黄麟起。手排阊阖挥浮云，过都历国寻常耳。昆崙五城反在下，焦原倒足愁胥靡。玉阶历上帝谓之，齐州烟尘待纲纪。握节朝辞金马门，单车夜到淮阴市。东吴绮缟输几轴，洞庭橘柚来包匦。徐关白沙河瀰瀰，须君治之平若砥。食粱刺肥差可喜，丈夫功名要磈磥，卧游不出轩窗里。
五日同盛仲交屠田叔小饮各以事散去明日复会于双塔寺
作者：黎民表
朝代：明

已过端阳一日来，亟思尘梦理残杯。庭前几树葵榴在，有酒愁花不再开。佣书五载老燕关，君亦陈情解印还。留取风沙双病眼，鄮州明日共看山。
五日同盛仲交屠田叔小饮各以事散去明日复会于双塔寺·其一
作者：黎民表
朝代：明

已过端阳一日来，亟思尘梦理残杯。庭前几树葵榴在，有酒愁花不再开。
五日同盛仲交屠田叔小饮各以事散去明日复会于双塔寺·其二
作者：黎民表
朝代：明

佣书五载老燕关，君亦陈情解印还。留取风沙双病眼，鄮州明日共看山。
五游赠郭山人次甫
作者：黎民表
朝代：明

乘屩之劳山，三神郁相距。羡门驾吞舟，凌波载游女。投珠赤水阳，捐佩玄洲渚。鳞裳杂星罗，虬盖随云举。寓目溟涬观，挥手蜉蝣羽。若士宁足矜，三光可为侣。恒代秘珍符，蓬蔂孕奇宝。服食驻颓龄，颜容美神？。息影事穷栖，散发卧绝岛。止渴漱玄泉，疗饥掇神草。三尸去我身，谷神自绵抱。冥灵虽千秋，不知我寿考。璚枝列涨海，若华散炎洲。神鱼运大壑，巨浪排空浮。云帆倏飘举，恍见轩辕丘。鸾歌自往来，羽客乘烟流。自非琴高侣，谁能驾扁舟。一息骋万里，鹍鹏安足俦。龙驷乘奔雷，羲和不遑舍。白露应秋零，朱华随年谢。愿因庆云兴，层城弥猋驾。飘登阆风巅，三辰伏其下。金台异温凉，玉瑩阅冬夏。便娟多列仙，娱游使心奓。天坛冠王屋，神芝伏其阴。永愿排火粒，掇食驻蓬心。蹑屩三台阻，息驾伊川浔。道逢王子乔，笙竽吹凤音。携手紫房里，匿影青云岑。世人不可见，三华徒碧林。
五游赠郭山人次甫·其一
作者：黎民表
朝代：明

乘屩之劳山，三神郁相距。羡门驾吞舟，凌波载游女。投珠赤水阳，捐佩玄洲渚。鳞裳杂星罗，虬盖随云举。寓目溟涬观，挥手蜉蝣羽。若士宁足矜，三光可为侣。
五游赠郭山人次甫·其三
作者：黎民表
朝代：明

璚枝列涨海，若华散炎洲。神鱼运大壑，巨浪排空浮。云帆倏飘举，恍见轩辕丘。鸾歌自往来，羽客乘烟流。自非琴高侣，谁能驾扁舟。一息骋万里，鹍鹏安足俦。
五游赠郭山人次甫·其二
作者：黎民表
朝代：明

恒代秘珍符，蓬蔂孕奇宝。服食驻颓龄，颜容美神？。息影事穷栖，散发卧绝岛。止渴漱玄泉，疗饥掇神草。三尸去我身，谷神自绵抱。冥灵虽千秋，不知我寿考。
五游赠郭山人次甫·其二
作者：黎民表
朝代：明
体裁：古风

恒代秘珍符，蓬蔂孕奇宝。服食驻颓龄，颜容美神�。息影事穷栖，散发卧绝岛。止渴漱玄泉，疗饥掇神草。三尸去我身，谷神自绵抱。冥灵虽千秋，不知我寿考。
五游赠郭山人次甫·其五
作者：黎民表
朝代：明

天坛冠王屋，神芝伏其阴。永愿排火粒，掇食驻蓬心。蹑屩三台阻，息驾伊川浔。道逢王子乔，笙竽吹凤音。携手紫房里，匿影青云岑。世人不可见，三华徒碧林。
五游赠郭山人次甫·其四
作者：黎民表
朝代：明

龙驷乘奔雷，羲和不遑舍。白露应秋零，朱华随年谢。愿因庆云兴，层城弥猋驾。飘登阆风巅，三辰伏其下。金台异温凉，玉瑩阅冬夏。便娟多列仙，娱游使心奓。
五游赠郭山人次甫·其四
作者：黎民表
朝代：明
体裁：古风

龙驷乘奔雷，羲和不遑舍。白露应秋零，朱华随年谢。愿因庆云兴，层城弥猋驾。飘登阆风巅，三辰伏其下。金台异温凉，玉莹阅冬夏。便娟多列仙，娱游使心奓。
五溪舫为宗室子深赋是日同余德甫集
作者：黎民表
朝代：明

仙人别馆五溪滨，终日垂竿卧水云。芳草密能容雉翳，渌波晴自散鹅群。披裘未必干星象，把剑真成动斗文。江舸渺然愁去住，府中联句忆参军。
人日同舍弟惟和小饮
作者：黎民表
朝代：明

塞烽销尽蓟门天，秦甸初开万井烟。彤管风云书正月，紫宸车马过新年。穷愁柳色那堪折，远道梅花谁为传。应是扬雄耽寂寞，经时犹未献甘泉。
人日屠田叔邀同卢西台张明府屠光禄张孝廉董山人小集
作者：黎民表
朝代：明

人日欣同赏，禅栖七客来。残书留雪映，高兴待花催。燕越星方聚，风霜雁未回。淹留对红烛，便是百年杯。
人日梁思伯康裕卿携酒过曹使君旅寓
作者：黎民表
朝代：明

春日燕台正值寒，金花相促一杯欢。三年重把词臣袂，千里虚劳汉使冠。飞舄下时天阙近，跕鸢回首桂江难。莫惊客路新双鬓，落月从前梦里看。
人日督府参军卢周王三子见过
作者：黎民表
朝代：明

买棹欲从沧海去，因思联句对参军。谢家池上怜芳草，汉畤台边见白云。数为长斋开酒禁，不缘狂墨换鹅群。正逢人日晴难得，三径风流待使君。
仆穷居方丈之室睹时事有郁抑于中者欲默则不能欲言则不可因作五歌以遣意冀轺轩之使有闻焉
作者：黎民表
朝代：明

沉珠浦前恶气起，玄甲朱裳附如蚁。红旗五丈画蚩尤，海艚掠尽行商死。庙堂肉食运权谋，刀尺纷纷搔狱市。街衢横尸君不闻，调燮安能辅天子。去年斥卤犹有苗，今岁膏场若无草。渔人虽收网罟功，农夫夙夜忧不饱。皇天旱潦自有时，浑沌终伤凿机巧。出门语塞不得言，仰视浮云色枯稿。买香南海千馀日，昔日十家空九室。恶风巨舶不复来，官府悬金费要质。已闻关门閒斥堠，复见宫中祠太乙。君王蚤晚罢轮台，江湖私愿从玆毕。四方郡国皆太平，唯有粤南多战争。攻城劫藏无虚日，旷野萧萧闻哭声。我军才出又献捷，椎牛酾酒沾冠缨。沙场本是征人死，何用防秋苦募兵。乘车戴笠何后先，粤人重交从古然。迩来云雨成翻覆，秪有萁豆相熬煎。屈原反遭申兰妒，尼父空羞盗蹠贤。我生本是忘机者，痛哭应惭贾少年。
仆穷居方丈之室睹时事有郁抑于中者欲默则不能欲言则不可因作五歌以遣意冀轺轩之使有闻焉·其一
作者：黎民表
朝代：明

沉珠浦前恶气起，玄甲朱裳附如蚁。红旗五丈画蚩尤，海艚掠尽行商死。庙堂肉食运权谋，刀尺纷纷搔狱市。街衢横尸君不闻，调燮安能辅天子。
仆穷居方丈之室睹时事有郁抑于中者欲默则不能欲言则不可因作五歌以遣意冀轺轩之使有闻焉·其三
作者：黎民表
朝代：明

买香南海千馀日，昔日十家空九室。恶风巨舶不复来，官府悬金费要质。已闻关门閒斥堠，复见宫中祠太乙。君王蚤晚罢轮台，江湖私愿从玆毕。
仆穷居方丈之室睹时事有郁抑于中者欲默则不能欲言则不可因作五歌以遣意冀轺轩之使有闻焉·其二
作者：黎民表
朝代：明

去年斥卤犹有苗，今岁膏场若无草。渔人虽收网罟功，农夫夙夜忧不饱。皇天旱潦自有时，浑沌终伤凿机巧。出门语塞不得言，仰视浮云色枯稿。
仆穷居方丈之室睹时事有郁抑于中者欲默则不能欲言则不可因作五歌以遣意冀轺轩之使有闻焉·其五
作者：黎民表
朝代：明

乘车戴笠何后先，粤人重交从古然。迩来云雨成翻覆，秪有萁豆相熬煎。屈原反遭申兰妒，尼父空羞盗蹠贤。我生本是忘机者，痛哭应惭贾少年。
仆穷居方丈之室睹时事有郁抑于中者欲默则不能欲言则不可因作五歌以遣意冀轺轩之使有闻焉·其四
作者：黎民表
朝代：明

四方郡国皆太平，唯有粤南多战争。攻城劫藏无虚日，旷野萧萧闻哭声。我军才出又献捷，椎牛酾酒沾冠缨。沙场本是征人死，何用防秋苦募兵。
从化山水六咏 其一 刘仙岩
作者：黎民表
朝代：明

羽驾今何往，丹梯迹尚存。窌藏金粟暗，书积紫苔昏。秋水沦妆镜，春风掩洞门。空山人不见，白露湿兰荪。
从化山水六咏 其三 曲江
作者：黎民表
朝代：明

山色晚幽幽，清溪独放舟。轻风低舞蝶，急雨应鸣鸠。鸡犬桃花岸，人家杜若洲。故园春服好，应不厌经游。
从化山水六咏 其二 石鼓楼山
作者：黎民表
朝代：明

片石横江浒，危亭驾泬㵳。山烟初幂树，溪水欲平桥。游女思捐佩，佳期托采萧。登临意无限，猿狖响山椒。
从化山水六咏 其五 龙潭
作者：黎民表
朝代：明

侧足应防险，沈竿讵测深。神珠浮沼面，宝剑坠潭心。草树涵秋碧，烟萝翳夕阴。欲知霖雨意，肤寸起遥岑。
从化山水六咏 其六 杨溪洞
作者：黎民表
朝代：明

远岫横丹穴，危梯倚玉虚。长生留秘诀，清隐阅仙书。舄本凫飞后，羊知石起馀。沧桑那可测，惟见化城墟。
从化山水六咏 其四 太平寺
作者：黎民表
朝代：明

为有云房约，来探不二门。雨花临近砌，山翠落前轩。赞佛还听偈，看心本息言。未能超忍辱，聊此涤烦喧。
从化山水六咏·刘仙岩
作者：黎民表
朝代：明

羽驾今何往，丹梯迹尚存。窌藏金粟暗，书积紫苔昏。秋水沦妆镜，春风掩洞门。空山人不见，白露湿兰荪。片石横江浒，危亭驾泬㵳。山烟初幂树，溪水欲平桥。游女思捐佩，佳期托采萧。登临意无限，猿狖响山椒。山色晚幽幽，清溪独放舟。轻风低舞蝶，急雨应鸣鸠。鸡犬桃花岸，人家杜若洲。故园春服好，应不厌经游。为有云房约，来探不二门。雨花临近砌，山翠落前轩。赞佛还听偈，看心本息言。未能超忍辱，聊此涤烦喧。侧足应防险，沈竿讵测深。神珠浮沼面，宝剑坠潭心。草树涵秋碧，烟萝翳夕阴。欲知霖雨意，肤寸起遥岑。远岫横丹穴，危梯倚玉虚。长生留秘诀，清隐阅仙书。舄本凫飞后，羊知石起馀。沧桑那可测，惟见化城墟。
从周移寓真如寺同张肖甫吴约卿过访
作者：黎民表
朝代：明

懒曳长裾见五侯，竹林尊酒日同游。净缘久托维摩诘，佳句兼酬帛道猷。檐下鸡栖翻夕照，竹间蝉响度清秋。出门浩浩烟沙色，悔别松风过虎丘。
从张羽王借郁林观碑本碑在海州
作者：黎民表
朝代：明

谪君馀习气，翰墨尚留心。辍食经淮海，看碑到郁林。登临应堕泪，行坐每沉吟。可惜咸阳市，徒捐一字金。
仙人白鹿图同高比部伯宗作
作者：黎民表
朝代：明

长安日暮尘沙愁，张镫置酒客为留。青山忽然在旅舍，满堂木叶风飕飗。山下长松复崛强，径路逼侧岩石幽。黄冠似是仙人流，控驭白鹿如龙虬。神情森爽散冰雪，紫芝照耀青云裘。琅函玉斧插翠笼，羽扇冰弦挂杖头。将凌三山穷五岳，暂游少别俱千秋。白茆反琐守丹汞，洞门欲去还夷犹。吁嗟此图仅盈尺，能令坐客开胸臆。散发思攀岭上云，枕流愿得溪中石。名羁利绁为何人，羡尔霞踪少拘迫。我家行来岁月久，白鹤玄猿怨萧索。诃林实落虞翻苑，金汋烟销葛洪宅。低头？面胡为乎，瑶草琪花梦中隔。远讨须寻缩地方，思归终假排空翮。
仙人白鹿图同高比部伯宗作
作者：黎民表
朝代：明
体裁：古风

长安日暮尘沙愁，张镫置酒客为留。青山忽然在旅舍，满堂木叶风飕飗。山下长松复崛强，径路逼侧岩石幽。黄冠似是仙人流，控驭白鹿如龙虬。神情森爽散冰雪，紫芝照耀青云裘。琅函玉斧插翠笼，羽扇冰弦挂杖头。将凌三山穷五岳，暂游少别俱千秋。白茆反琐守丹汞，洞门欲去还夷犹。吁嗟此图仅盈尺，能令坐客开胸臆。散发思攀岭上云，枕流愿得溪中石。名羁利绁为何人，羡尔霞踪少拘迫。我家行来岁月久，白鹤玄猿怨萧索。诃林实落虞翻苑，金汋烟销葛洪宅。低头�面胡为乎，瑶草琪花梦中隔。远讨须寻缩地方，思归终假排空翮。
仙鹤花异植也青跗素萼状类胎禽即嵇含草木记所谓鹤草也观自随时山人余因命舍弟为图系以此作
作者：黎民表
朝代：明

青蹊窈窕连云上，芝草琅玕萃森爽。玉蕊飘飘间药开，璚蕤的的缘溪长。何年华表舞胎仙，缟翼霜毫势宛然。秀方薝卜深能浅，馥俪优罗色更鲜。五鸟枝头羞绰约，三花树里斗嫣妍。骈素含香在遥巘，几度春风落如霰。舞蝶萦枝乍可寻，来禽隔水纷难见。空谷幽人觅紫芝，静闻芳气远相随。暂移仙种归玄圃，思植灵根在赤墀。月满空林露未销，碧海青天思寂寥。倘遇缑山王子晋，愿随风驭听鸾箫。
以李蓟丘竹木荒寒图赠潘少承
作者：黎民表
朝代：明

大漠飞霜没平野，见此森然挺奇秀。苍苔剥落龙鳞粗，翠筱蒙茏石棱瘦。野火烧残霹雳馀，爽气高标飒回首。佳人绝代卧空谷，贤士羁孤成老丑。何人貌此真苦心，古法兼应存篆籀。异代流传李蓟丘，父子声名在人口。轻缣古墨两相投，粉绘丹青俱落后。潘生好事偶见之，以手摩挲叹良久。置身恍在颠厓间，撝呵恐作蛟龙走。锦标钿轴装重池，持归不用连城购。潘生相就仍索诗，为尔重增遇合悲。杜陵桃竹或变化，张公宝剑能雄雌。千金敝帚登廊庙，肯使瑰材委路歧。
伏暑经桐庐道中
作者：黎民表
朝代：明

清浅无如七里湾，层崖飞瀑下潺潺。子陵不为南阳起，赖是清源有此山。丹霄回首梦魂惊，避暑还催奏赋成。沧池何处堪停跸，笑指荷花放舸行。草烂松枯太剧晴，转多烦热是舟行。惊湍夜入还家梦，疑是青林风雨生。玉盘盛水贮甘瓜，蝉鬓迎风翠袖斜。冰水如山供坐客，骄阳不入五侯家。
伏暑经桐庐道中·其一
作者：黎民表
朝代：明

清浅无如七里湾，层崖飞瀑下潺潺。子陵不为南阳起，赖是清源有此山。
伏暑经桐庐道中·其三
作者：黎民表
朝代：明

草烂松枯太剧晴，转多烦热是舟行。惊湍夜入还家梦，疑是青林风雨生。
伏暑经桐庐道中·其二
作者：黎民表
朝代：明

丹霄回首梦魂惊，避暑还催奏赋成。沧池何处堪停跸，笑指荷花放舸行。
伏暑经桐庐道中·其四
作者：黎民表
朝代：明

玉盘盛水贮甘瓜，蝉鬓迎风翠袖斜。冰水如山供坐客，骄阳不入五侯家。
伯常携酒过访僦居
作者：黎民表
朝代：明

载酒蓬扉下，烽尘正此时。将军勤破敌，野客废谈诗。久坐丛花烂，狂歌白氎欹。边尘犹未静，吾敢道归期。
何山人以诗过谒答之
作者：黎民表
朝代：明

同旅谁相问，新诗独见投。校书非马厩，为客任貂裘。世事凭双璧，君才老一丘。陆云书尽好，须作鄮中游。
余德甫朱宗良用晦饯予于滕王阁文休承继至分得朝字
作者：黎民表
朝代：明

西山凝望过崇朝，暑气真怜此地遥。丛桂词人方赋别，白云仙吏苦相招。回看庾岭无来雁，一去浔阳有暮潮。邂逅酒杯沾洒易，天涯能不梦渔樵。
佛日拟游西山不果次甫竟申独往赋此寄之
作者：黎民表
朝代：明

三山曾记手曾携，步壑穿林自不迷。茗椀香花随佛供，白云流水问禅栖。气冥瀚海千岩暮，天入中原万象低。丹屐十年游历遍，锦帆龙舸梦湖西。悬梯千仞俯层峦，松栝阴森夏亦寒。玄岳烟尘浮大陆，玉泉流水散桑乾。罡风上击飞凫远，丹壑重临借杖难。岩下阴书终可遇，一龛灯火待来看。
佛日拟游西山不果次甫竟申独往赋此寄之·其一
作者：黎民表
朝代：明

三山曾记手曾携，步壑穿林自不迷。茗椀香花随佛供，白云流水问禅栖。气冥瀚海千岩暮，天入中原万象低。丹屐十年游历遍，锦帆龙舸梦湖西。
佛日拟游西山不果次甫竟申独往赋此寄之·其一
作者：黎民表
朝代：明
体裁：七言律诗

三山曾记手曾携，步壑穿林自不迷。茗碗香花随佛供，白云流水问禅栖。气冥瀚海千岩暮，天入中原万象低。丹屐十年游历遍，锦帆龙舸梦湖西。
佛日拟游西山不果次甫竟申独往赋此寄之·其二
作者：黎民表
朝代：明

悬梯千仞俯层峦，松栝阴森夏亦寒。玄岳烟尘浮大陆，玉泉流水散桑乾。罡风上击飞凫远，丹壑重临借杖难。岩下阴书终可遇，一龛灯火待来看。
佛日范子宣朱汝修过斋中
作者：黎民表
朝代：明

多病谬为趋府吏，对君何异在家僧。散朝微雨清丹地，卧阁千峰拥翠层。图佛岂知成白首，修心犹未到初乘。宗雷旧似能相逐，销尽莲花半夜灯。
佛日过顾汝和观柳公权书兰亭禊帖同许元复文寿承姚元白集
作者：黎民表
朝代：明

欲寻修禊事，屡问辟疆园。车马尘方静，莺花日稍暄。馔蒲供早食，班草对清尊。莫谓过逢易，三生此共论。
依隐亭为朱孔阳作
作者：黎民表
朝代：明

卜筑还将隐者同，朱弦多在此亭中。路从荷芰芳湖绕，梦与烟萝绝岛通。修竹曾经梁苑赋，白茆何谢陆家风。卧游久矣怜宗炳，策杖何时到桂丛。
偶述
作者：黎民表
朝代：明

少不如人岂独今，偶因云雨遂飞沈。三朝异典曾沾命，一世爰书不在心。笔札几承天表侧，履声初下玉墀阴。閒来检点人间事，五岳名山未尽寻。
僧归亭故址望栖霞寺临观黄太史精舍
作者：黎民表
朝代：明

青丘未云陟，磴道方邅回。烟霞迹以怆，谁见化人开。雕甍翼云外，玄构隐岩隈。中有蕴真士，雅负凌云才。汲古浩津梁，蓄宝富玟瑰。奇文釐七略，玄象正三阶。薄游沂水服，屡举河朔杯。缁尘一以隔，岁月缅悠哉。空馀云卧地，萧飒松风来。有怀谅难已，愿假征鸿裁。
元夕前偕梁舍人思伯携酒过余伯祥旅寓邀周潘刘黄诸子同集
作者：黎民表
朝代：明

河汉迢迢夜未央，九微灯火杂星光。风吹紫陌游尘静，月上春城刻漏长。浮白漫呼燕市酒，图黄休妒汉宫妆。从来郢曲人难和，无那高阳兴自狂。
元夜曲
作者：黎民表
朝代：明

束素施玄绀发光，暗尘偏逐越罗香。内庭不放金莲炬，只恐蛾眉妒艳妆。萧史乘鸾下帝台，参差仙盖拂云来。分明禁苑春先到，万朵芙蓉月下开。
元夜曲·其一
作者：黎民表
朝代：明

束素施玄绀发光，暗尘偏逐越罗香。内庭不放金莲炬，只恐蛾眉妒艳妆。
元夜曲·其二
作者：黎民表
朝代：明

萧史乘鸾下帝台，参差仙盖拂云来。分明禁苑春先到，万朵芙蓉月下开。
元美改席于浮玉山同作
作者：黎民表
朝代：明

青山行不尽，转入道场幽。孤塔云相拄，双溪水合流。舟移石不碍，星落影还浮。俯仰看今古，能无忆醉游。
入白云寺酌九泉
作者：黎民表
朝代：明

顿足云外游，弭服云中宇。晨霞朗高木，晴晖射孤屿。泠泠山漱琼，湛湛觞浮羽。层栏蚀金碧，古瓦窜鼯鼠。抚迹泯空有，忘怀契宾主。手揭留荑赠，目送飞鸿举。方谐鸾鹤踪，遽协濠梁矩。齐物在斯辰，忧生非远虑。
八月兵入京师十月广州始得平安消息
作者：黎民表
朝代：明

京华愁独坐，蓬径辍相期。惊鸟南枝怨，飞鸿北地思。龙庭悲鼓角，凤野见旌旂。此日江湖梦，偏悬六月师。插羽喧边郡，游氛薄帝京。士皆轻死战，将祇重横行。马上青娥惨，腰间宝玦明。生灵尔何苦，会见扫欃枪。气倍临轩日，风生授钺时。九边森虎旅，七萃起鱼丽。选士皆穿札，徵兵尽死绥。圣谟真不战，关塞偃征旗。幽蓟襟喉地，边兵造次来。雁门无李牧，马邑有王恢。故垒秋阴澹，清笳落日催。勒铭麟阁上，应待出群才。午夜闻班马，清朝遂解围。风尘双目短，消息万方稀。保障逾青海，宸居正紫微。柴门候远使，喜极倒裳衣。
八月兵入京师十月广州始得平安消息·其一
作者：黎民表
朝代：明

京华愁独坐，蓬径辍相期。惊鸟南枝怨，飞鸿北地思。龙庭悲鼓角，凤野见旌旂。此日江湖梦，偏悬六月师。
八月兵入京师十月广州始得平安消息·其三
作者：黎民表
朝代：明

气倍临轩日，风生授钺时。九边森虎旅，七萃起鱼丽。选士皆穿札，徵兵尽死绥。圣谟真不战，关塞偃征旗。
八月兵入京师十月广州始得平安消息·其二
作者：黎民表
朝代：明

插羽喧边郡，游氛薄帝京。士皆轻死战，将祇重横行。马上青娥惨，腰间宝玦明。生灵尔何苦，会见扫欃枪。
八月兵入京师十月广州始得平安消息·其五
作者：黎民表
朝代：明

午夜闻班马，清朝遂解围。风尘双目短，消息万方稀。保障逾青海，宸居正紫微。柴门候远使，喜极倒裳衣。
八月兵入京师十月广州始得平安消息·其四
作者：黎民表
朝代：明

幽蓟襟喉地，边兵造次来。雁门无李牧，马邑有王恢。故垒秋阴澹，清笳落日催。勒铭麟阁上，应待出群才。
八贤祠
作者：黎民表
朝代：明

万里南冠客，生涯老瘴溪。庭荒新薜荔，阶长旧吾提。孤愤堪填海，遗踪独杖藜。暂来无絮酒，泪落楚云西。
公署对北岳作
作者：黎民表
朝代：明

近隔丹梯祗十寻，翛然凉气袭衣襟。天遥析木云间断，势压玄冥分外阴。陵谷暂移金检没，烽烟不动宝符深。鞭龙欲访真源去，乘屩谁同出世心。
兰薰香
作者：黎民表
朝代：明

岭外多奇树，扶疏异泽兰。空山徒自媚，中土不曾看。色夺青绫被，香宜紫箨冠。携来经万里，犹结故人欢。
兵后同唐寅仲酌借读轩因寄怀潘少承
作者：黎民表
朝代：明

鹳鹅一夜起潢池，江上人家避乱移。橘柚岂能供井税，蛟龙难遣怯舟师。汉庭推毂今虚切，闽海援兵事可疑。风雨开尊重忆汝，琴书何处逐鸱夷。
养拙楼为潘子朋赋
作者：黎民表
朝代：明

万象临观尽，三山结梦遥。平林朝捲雾，曲浦暗通潮。偃卧从书懒，尘劳仗酒销。空中下鸾鹤，云气故飘飘。
兼隐亭为陆大理赋
作者：黎民表
朝代：明

怜君开净业，还在禁城西。不厌官曹简，能将宠辱齐。移山成列岛，汲竹代回溪。方药桐君得，壶觞蒋诩携。幽深添意象，朴略称羁栖。所志存山水，何心立町畦。柳闲当户拂，莺好入林啼。残帙留萤照，新诗摘叶题。步虽从琐闼，梦或绕丹梯。竹径谁称达，花源我欲迷。散朝常枕籍，乘兴屡攀跻。慢世元方朔，逃名岂会稽。寒松方命酌，芳草忽相暌。献赋归来日，葱青觅旧蹊。
再游西山
作者：黎民表
朝代：明

爽气朝仍在，乘春偶独过。雨稀芳桂少，山密夕阳多。粤鸟愁燕土，南冠赋楚歌。凭轩无限意，流涕满岩阿。
冬夜同张元易过顾叔潜得红字
作者：黎民表
朝代：明

枥马苦嘶风，徘徊恋竹丛。寒声御沟水，月色建章宫。小袖禁花艳，衰颜借酒红。他年文字饮，能复忆城东。
冬夜过许计部官舍
作者：黎民表
朝代：明

壮心怜岁月，浊酒话平生。古院疏槐影，高楼画角声。孤踪悬北阙，倦翮思南征。惟有无衣客，同君独夜情。
冬日梅华堂开社招君肃寅仲公补少仲仲登公绍开先诸子
作者：黎民表
朝代：明

北郭曾招隐，深留水石踪。蓬蒿怜二仲，文史入三冬。霜径初封橘，寒畦晚摘菘。故山吾不负，琴酒许相从。
冯别驾汝行招饮永宁寺
作者：黎民表
朝代：明

征轺已历五云边，重到花宫结胜缘。草阁校书晨散吏，风檐鸣铎夜栖禅。追游曾忝东林后，出牧谁居北地前。高卧华阳堪白首，祗将封禅惜流年。
冯方二方伯召饮滕王阁同余宪使德甫集
作者：黎民表
朝代：明

羽骑临江夜不喧，龙沙秋色照千门。尊前举扇黄尘远，月下听歌玉树翻。剑气直看连北斗，使星今喜在南藩。铜驼旧事休追忆，赐履无忘圣主恩。
凌贰守邀同关文学游泰山行祠
作者：黎民表
朝代：明

猋台风景入萧寥，疑有仙人秉节朝。二塔风烟云外矗，五陵宫阙望中遥。挥毫倚马非吾事，投辖留人值此宵。十载对君仍拙宦，官亭杨柳折长条。
凤凰谷
作者：黎民表
朝代：明

翩翩五色鸟，乘云自丹穴。览辉千仞冈，弄影寒潭洁。饮啄岂不谋，腥腐非所屑。虞罗尔何施，清冷坐怡悦。
出京师作
作者：黎民表
朝代：明

北阙心仍壮，南冠思不禁。徒劳三献璧，遂有五噫吟。野老频争席，家人屡问金。穷途当媚景，初服改寒砧。骏岂高台得，鸿应沧海寻。散材堪众弃，狂态向人深。计转妻孥失，愁仍酒病侵。干戈天地满，抵事忆山林。
出京师贻同好
作者：黎民表
朝代：明

弱植乘嘉运，蹇步备用行。庆云垂华渥，草木共光荣。提椠分已溢，改玉心弥贞。德宣藉亲交，芳兰间杜蘅。云雨当乖析，燕婉不及并。萧晨起严驾，揽涕沾我缨。缅然阻川涂，旷尔逖音形。贞悔岂预期，损益难具明。弭怨即东路，含涕望西京。陈词托归鸟，以愬我中情。
出塞曲送陈公聘使边
作者：黎民表
朝代：明

骋望白狼间，追兵大漠闲。黄河通月窟，青海入天山。剖竹行秦垒，封泥守汉关。豫知麟阁上，先候策勋还。鸣笳发陇首，建节望河源。莫以边功重，能令中国尊。名王应膜拜，渠帅会宵奔。早献安边议，归来入蓟门。
出塞曲送陈公聘使边·其一
作者：黎民表
朝代：明

骋望白狼间，追兵大漠闲。黄河通月窟，青海入天山。剖竹行秦垒，封泥守汉关。豫知麟阁上，先候策勋还。
出塞曲送陈公聘使边·其二
作者：黎民表
朝代：明

鸣笳发陇首，建节望河源。莫以边功重，能令中国尊。名王应膜拜，渠帅会宵奔。早献安边议，归来入蓟门。
出郭十里望白云
作者：黎民表
朝代：明

伊余霞外心，夙协沧洲想。芳春戒簪朋，青溪肃徂两。瀰瀰清露漙，英英白云上。旭日熹阳厓，暄风散林莽。栈道既萦纡，窥川亦沆瀁。干吕气多奇，建木影殊状。陟云脰已捐，览胜心逾壮。玄圃非冥设，丹丘岂外象。愿矫凌风翰，永恣山泉赏。
列岫亭以窗中列远岫为韵
作者：黎民表
朝代：明

月与青山对，开门玉作双。有时乘倒景，簸弄石蚝窗。端居不出户，吟啸此亭中。石床留夜月，桂树抟秋风。药畦将菊径，整整方成列。带经日徘徊，芳蕤露中折。会心不在多，一丘堪偃蹇。始笑武陵人，移住花源远。我本青山云，无心还出岫。虽走尘埃中，时时梦三秀。
列岫亭以窗中列远岫为韵·其一
作者：黎民表
朝代：明

月与青山对，开门玉作双。有时乘倒景，簸弄石蚝窗。
列岫亭以窗中列远岫为韵·其三
作者：黎民表
朝代：明

药畦将菊径，整整方成列。带经日徘徊，芳蕤露中折。
列岫亭以窗中列远岫为韵·其二
作者：黎民表
朝代：明

端居不出户，吟啸此亭中。石床留夜月，桂树抟秋风。
列岫亭以窗中列远岫为韵·其五
作者：黎民表
朝代：明

我本青山云，无心还出岫。虽走尘埃中，时时梦三秀。
列岫亭以窗中列远岫为韵·其四
作者：黎民表
朝代：明

会心不在多，一丘堪偃蹇。始笑武陵人，移住花源远。
刘仙坛
作者：黎民表
朝代：明

坐出千林杪，坛荒累劫馀。烟霞归内景，天地入蘧庐。白石留禽戏，苍筠篆鸟书。无能探蕊笈，归路独踟蹰。
刘仲恭姚元白吴约卿毗卢阁送余德甫
作者：黎民表
朝代：明

忆曾挥麈对双峰，尊酒还于此地逢。涨海孤悬千里戍，霜天晴落五陵钟。浮生转觉空门是，世事多因白发慵。芳草岂堪重恋赏，故人为别暂从容。
刘明远松石图为邝子乾作
作者：黎民表
朝代：明

刘生善画兼能书，材力却与凡工殊。千金为寿不一顾，下笔颇获骊龙珠。凡花俗卉岂足奇，貌此千仞磊落之雄姿。左盘右蹙势争长，崩厓巨石相撑支。皴皮剥尽风雨干，劲铁屈作珊瑚枝。苍厓缟皓洒飞雪，晴空夭纠奔鸾螭。太阴冥冥气熛怒，疑是巨灵挥斤之所为。邝君高堂悬此障，阶下迸泉倏排荡。四旁观者寂不言，顿觉丹青色凋丧。我生好古悲已迟，五羊从前多画师。林良待诏金銮殿，刘也奔腾真数奇。欲遣巫阳不可招，抱膝对尔兴长谣。秦封禹贡何琐琐，看尔直干凌烟霄。
刘百魁参军脩贡京师事竣还成都
作者：黎民表
朝代：明

仗剑堪嗟行路难，春风一骑发长安。愁心万里悬秦栈，壮志三年走汉冠。白发自于官序拙，青山不改客途寒。相知已向文园卧，飞檄无劳父老看。
刘观察仲脩酒后出芝杯饮客作短歌
作者：黎民表
朝代：明

刘侯喜客开华堂，正逢三五明月光。酒酣起舞欲为寿，夜深更出玄芝觞。此芝何年入君手，古色苍纹如篆籀。金环觅得宁论直，玉髓凝来不曾久。纤手雕盘照颜色，满座传观骇未识。肯辞举釂为君欢，百年有几开胸臆。刘侯玉署曾奋身，早年肮脏辞风尘。异物来作长生供，怜汝本是餐霞人。穷途遇君颜色好，析胆倾肝争草草。交欢娄护岂足誇，不饮公荣堪绝倒。衰迟且欲息微躯，水宿风餐借一盂。杖藜更拟携笼去，烟雨雷平正可锄。
刘观察园亭送唐惟良还扬州同欧桢伯作
作者：黎民表
朝代：明

省署昔攀援，衡茅更接连。藤萝犹迸月，池沼欲分天。作赋人投楚，登台价在燕。一将摇落思，销尽绿尊前。
刘观察李明府邀同余翰林过晋阳庵慈上人方丈
作者：黎民表
朝代：明

多病已辞东阁履，思归犹阻玉河冰。偶寻香火过萧寺，为證莲花问竺僧。燕雀晴依江阁暖，烟霄春入汉宫层。云房寂寞知生色，曾向龙门御李膺。
初冬过诃林净隐方丈
作者：黎民表
朝代：明

双峰晴雪隐禅枝，乘兴难孤竹下期。龙象法从开士演，风幡言有化人知。昙花半落谈经后，幽鸟潜窥出定时。篱菊肯同陶令醉，不劳庐岳远寻师。
别丘谦之以苏晋图奉赠
作者：黎民表
朝代：明

岂谓逃禅者，临岐欲别难。昔联东省玉，今佩楚江兰。落日催回舸，春风岸客冠。披图见颜色，何异屋梁看。
别吴而待
作者：黎民表
朝代：明

相逢各已壮，努力爱前期。不用投孤剑，衔恩自有时。恋阙心仍在，还家路不迷。凄凉吊古意，疲马入青齐。
别吴而待·其一
作者：黎民表
朝代：明

相逢各已壮，努力爱前期。不用投孤剑，衔恩自有时。
别吴而待·其二
作者：黎民表
朝代：明

恋阙心仍在，还家路不迷。凄凉吊古意，疲马入青齐。
别李季常
作者：黎民表
朝代：明

担簦越五岭，矫志仍丹丘。揽桂凌石室，晞发登罗浮。金沙杳难觌，玄珠偕所求。天长积远思，岁晏怀殷忧。驰晖不可驻，江介迟归舟。归舟夙云迈，操袂大江陲。一为千里别，晤言难重期。余方忧鬒发，君自媚眉姿。山川旷修阻，安得长追随。玄素谅不暌，临路何足悲。临路何所陈，策身苦不早。良马疲皂枥，应龙困泥淖。刺绣难为工，操瑟非予好。欢误未及营，驱驰已衰老。青黄信木灾，被褐怀其宝。被褐守环堵，举目无相亲。汎览穷铁摘，沉思铸玮言。藜藿虽不充，容色无比伦。田畴洵奇士，鲁连称达人。君子慎末路，荣名重千钧。
别李季常·其一
作者：黎民表
朝代：明

担簦越五岭，矫志仍丹丘。揽桂凌石室，晞发登罗浮。金沙杳难觌，玄珠偕所求。天长积远思，岁晏怀殷忧。驰晖不可驻，江介迟归舟。
别李季常·其三
作者：黎民表
朝代：明

临路何所陈，策身苦不早。良马疲皂枥，应龙困泥淖。刺绣难为工，操瑟非予好。欢误未及营，驱驰已衰老。青黄信木灾，被褐怀其宝。
别李季常·其二
作者：黎民表
朝代：明

归舟夙云迈，操袂大江陲。一为千里别，晤言难重期。余方忧鬒发，君自媚眉姿。山川旷修阻，安得长追随。玄素谅不暌，临路何足悲。
别李季常·其四
作者：黎民表
朝代：明

被褐守环堵，举目无相亲。汎览穷铁摘，沉思铸玮言。藜藿虽不充，容色无比伦。田畴洵奇士，鲁连称达人。君子慎末路，荣名重千钧。
别次甫因忆子与
作者：黎民表
朝代：明

疏雨过高城，流云止双阙。阴晴千里外，何处看明月。风雨入夏凉，林花开复谢。深杯不共持，奈此消閒夜。卤莽风尘者，相逢总问津。如何临别酒，重忆远游人。
别次甫因忆子与·其一
作者：黎民表
朝代：明

疏雨过高城，流云止双阙。阴晴千里外，何处看明月。
别次甫因忆子与·其三
作者：黎民表
朝代：明

卤莽风尘者，相逢总问津。如何临别酒，重忆远游人。
别次甫因忆子与·其二
作者：黎民表
朝代：明

风雨入夏凉，林花开复谢。深杯不共持，奈此消閒夜。
别潘少承之京
作者：黎民表
朝代：明

汀洲渺渺怆离情，塞雁随人又北征。燕地楼台云外耸，秦淮花柳日边明。才华狗监应知己，家世河阳旧擅名。此去君门还咫尺，不须回首越王城。
别潘少承还鹤山旧隐
作者：黎民表
朝代：明

三载邀欢在竹林，扁舟还得似山阴。穷愁莫问潘安鬓，久客应？季子金。家寄渔樵归路远，与因烽火避人深。浮云聚散知何处，草阁寒江送子心。
别潘少承还鹤山旧隐
作者：黎民表
朝代：明
体裁：七言律诗

三载邀欢在竹林，扁舟还得似山阴。穷愁莫问潘安鬓，久客应�季子金。家寄渔樵归路远，与因烽火避人深。浮云聚散知何处，草阁寒江送子心。
别潘象安
作者：黎民表
朝代：明

紫阁崇造天，剑佩声相磨。吐哺遘良宰，招延奇士多。伊人奋下国，被发行燕歌。愿以朱丝绳，锵然间云和。千金不受赏，抱犊遵山阿。流言点赤舄，推毂转蹉跎。手中青琅玕，斡弃同蓬科。倚门俟舟楫，旅服返江沱。素交一以尽，行路起挥戈。严霜下宿莽，悲风增微波。强食以自爱，啜泣将如何。
别舍弟惟仁南归
作者：黎民表
朝代：明

联床初引兴，？鼓忽惊心。售玉空燕市，思家祇越吟。微名人竞老，古调独何深。失路唯堪念，先予到故林。
别舍弟惟仁南归
作者：黎民表
朝代：明
体裁：五言律诗

联床初引兴，�鼓忽惊心。售玉空燕市，思家祇越吟。微名人竞老，古调独何深。失路唯堪念，先予到故林。
别黄幼章南归
作者：黎民表
朝代：明

客程犹万里，旅服已三春。倦马风尘色，离觞江汉人。病兼吟落叶，愁复泛长津。白璧谁持赠，还家慰所亲。
功德寺牡丹
作者：黎民表
朝代：明

一径交深竹，千丛暗野堂。碧疑天女唾，花是佛王香。绝艳休相妒，佳期不可忘。飘零一杯酒，长啸望西房。
助甫梦与余泣别见寄
作者：黎民表
朝代：明

谪宦人情异，新秋景物悲。别离如昨日，少壮岂前时。易水风犹惨，关山月屡亏。故园嵩洛畔，携手莫教违。
十七夜何太仆卢方伯欧文学袁节推过集
作者：黎民表
朝代：明

江海离心已十霜，衔杯那意在他乡。风尘不断函关气，衣履频趋汉殿香。永夜星河临桂浦，高城钟漏隐长杨。仙郎彩笔谁能似，闻道卿云有和章。
十三夜同莫公远张羽王袁文毂梁公智别梁持伯之楚
作者：黎民表
朝代：明

客舍惊心见落鸿，天涯舟楫待秋风。留人最是铜驼陌，把酒先邀玉兔宫。城阙轻阴双杵外，关山归梦一宵中。青骊又逐江枫远，题札能无凤沼东。
十三夜过苏子川兄弟
作者：黎民表
朝代：明

残雪留寒在，空庭占月多。玉珂停上客，红袖拂清歌。劈杏调香酪，分杯试海螺。谢家兄弟好，邻并忝羊何。
十五夜同丁戊山人集泰泉先生宅分得深字
作者：黎民表
朝代：明

行云隐明月，华烛散轻阴。南国词臣第，东游海客心。坐怜寒漏短，閒爱夜杯深。更听霜空鹤，翩翩送好音。
十五夜月
作者：黎民表
朝代：明

纤云屏氛翳，圆景光逾烂。澄辉溢层霄，晶瑩霭平旦。下见长安城，金银造天半。甲第杂星罗，雕甍蔚霞焕。登台翼神猋，清规弥可玩。飞觞展良游，促坐命华琯。沈冥我思积，负羁尔情惋。朱华方葳蕤，白露遽凌乱。展转长河翻，劳歌南山矸。揽环誓相于，居诸复何叹。
十五夜月
作者：黎民表
朝代：明
体裁：古风

纤云屏氛翳，圆景光逾烂。澄辉溢层霄，晶莹霭平旦。下见长安城，金银造天半。甲第杂星罗，雕甍蔚霞焕。登台翼神猋，清规弥可玩。飞觞展良游，促坐命华琯。沈冥我思积，负羁尔情惋。朱华方葳蕤，白露遽凌乱。展转长河翻，劳歌南山矸。揽环誓相于，居诸复何叹。
十五夜清泉山中待月
作者：黎民表
朝代：明

清光看欲上东林，何事风烟违赏心。竹外飞觞催急景，楼前双杵变繁音。芳尘渐满梁园席，爽思还披楚客襟。十载青山吾不负，浮云端为破层阴。
十六夜同黄幼章邓德咸林开先饮梁少嘉镜林
作者：黎民表
朝代：明

何事良宵与愿违，林塘春色琐柴扉。烟花金谷成寥落，车马长安有是非。明月避人深隐雾，绪风无赖更吹衣。此身已在云罗外，犹羡冥鸿纵意飞。
十六夜对月
作者：黎民表
朝代：明

蟋蟀梧桐秋满庭，浮云散尽自疏星。仙人修月浑无迹，使客乘槎自有灵。一道银河通碧落，三更白露下青冥。西风忽起吹黄鹤，梦断瑶池酒未醒。
十六夜无月同助甫作
作者：黎民表
朝代：明

怅望清光已不禁，沉沉宫阙转生阴。雁鸿暗度千山色，戎马秋悬万国心。乡思骤飞红树外，佳期空隔碧云深。谢公不少南楼兴，凄断高城此夜砧。
十六夜月
作者：黎民表
朝代：明

盛满不恒居，驰晖已复歇。轮囷尚皎镜，朒朓渐成玦。气匠增萧寥，霜籁凝惨冽。南楼俯岧嵉，关山不可越。徂年值急景，蜚猋凌暮节。良晤复几何，登临念乖别。朱丝屡促柱，金罍岂徒设。倚伏递相寻，荣贱同一辙。且终今夕娱，冥心寄盈缺。劳谦可久安，圭璋俟明哲。
十四夜月同姚元白欧桢伯作
作者：黎民表
朝代：明

客心眷良游，秋月有华照。霏烟敛天末，灏气澄霞杪。素采虽未圆，云衢已光曜。䆗窱舍朱宫，奫沦薄兰沼。周除有近观，穷发无遗瞭。清晖虽可娱，烦襟自萦绕。坐俯蜻蛚吟，仰聆哀鸿叫。关山限羁旅，岁月苦奔峭。褰裳暂徘徊，挥杯共清啸。朗鉴应可期，留悰展遐眺。
午日同诸亲友泛越江作
作者：黎民表
朝代：明

水满金塘凫雁飞，吴姬双桨逆潮归。只愁杨柳丝难系，不畏芙蓉露湿衣。越瑟当垆发浩倡，门前初系紫游缰。银糟酒泼流霞色，不羡宜城九酝香。鱼龙曼衍戏江波，天吴起舞翻蛟鼍。连天白浪愁无那，谁劝公归莫渡河。珠海东连黄木湾，化成楼阁水云间。秋花锦石行疏日，五月潮生喷雪山。
午日同诸亲友泛越江作·其一
作者：黎民表
朝代：明

水满金塘凫雁飞，吴姬双桨逆潮归。只愁杨柳丝难系，不畏芙蓉露湿衣。
午日同诸亲友泛越江作·其三
作者：黎民表
朝代：明

鱼龙曼衍戏江波，天吴起舞翻蛟鼍。连天白浪愁无那，谁劝公归莫渡河。
午日同诸亲友泛越江作·其二
作者：黎民表
朝代：明

越瑟当垆发浩倡，门前初系紫游缰。银糟酒泼流霞色，不羡宜城九酝香。
午日同诸亲友泛越江作·其四
作者：黎民表
朝代：明

珠海东连黄木湾，化成楼阁水云间。秋花锦石行疏日，五月潮生喷雪山。
午日阻水横石矶同陈亮夫舟中小酌
作者：黎民表
朝代：明

炎雨连山午不开，青青萧艾逐人来。金沙转触还停舸，锦席淹留谁共杯。千里归心悬宋栈，孤村荒笛起秦台。钓鱼亦有江边石，谁解乘槎到此回。
华岩洞有耶律楚材故桓夏公石刻
作者：黎民表
朝代：明

深壑因谁造，挥斤亦有神。江山留王气，题咏待词人。泉作窗间雨，苔生石上尘。碧纱笼底墨，萧索竟千春。
单道开石室
作者：黎民表
朝代：明

至人鍊真形，冬夏常穴处。细石伴琼饴，饥来自堪煮。万形等归尽，逍遥敛神去。香火遗嵌岩，霞踪杳何许。
卧芝山房为传木虚弟木剡作
作者：黎民表
朝代：明

茆盈兄弟昔餐霞，回首松门几度花。留得玉芝逾橘井，炼成金骨胜丹砂。新种龙仙叶叶长，春风吹作辟邪香。那能白日骖鸾去，手把璚枝献紫皇。高卧深山抱玉书，商歌一曲意何如。只愁四海云罗密，又出人间护汉储。闭门日日草玄文，阶下熏成五色云。灵药不将鸡犬试，仙坛今已候王君。
卧芝山房为传木虚弟木剡作·其一
作者：黎民表
朝代：明

茆盈兄弟昔餐霞，回首松门几度花。留得玉芝逾橘井，炼成金骨胜丹砂。
卧芝山房为传木虚弟木剡作·其三
作者：黎民表
朝代：明

高卧深山抱玉书，商歌一曲意何如。只愁四海云罗密，又出人间护汉储。
卧芝山房为传木虚弟木剡作·其二
作者：黎民表
朝代：明

新种龙仙叶叶长，春风吹作辟邪香。那能白日骖鸾去，手把璚枝献紫皇。
卧芝山房为传木虚弟木剡作·其四
作者：黎民表
朝代：明

闭门日日草玄文，阶下熏成五色云。灵药不将鸡犬试，仙坛今已候王君。
即事
作者：黎民表
朝代：明

姑射仙人玉雪肌，九华天上遇灵妃。鍊成金骨能轻举，飞去瑶台竟不归。一代词臣争点笔，千年华表定沾衣。人间转觉沧桑异，不信乘鸾有是非。
友人惠菊夜至
作者：黎民表
朝代：明

柴桑虽久卧，三径未曾栽。海上封书至，篱根带雨来。繁霜吹短鬓，红烬落苍苔。纵是相逢晚，犹胜二月开。
双塔寺兴隆寺别院有金党元英碑今废为内教场
作者：黎民表
朝代：明

长安开甲第，舍卫接王城。古佛旃檀阁，将军细柳营。灯残留说偈，碑半减题名。此是红尘地，轮蹄终日行。
双节为内江萧氏作
作者：黎民表
朝代：明

华萼何相辉，兰荃竞为美。婉娈当青阳，赍欢侍君子。翻飞岂独翔，游行必俱止。成言逾金石，伉义期桑梓。良愿既我从，衔恩自兹始。白璧无缁磷，禔身自孤洁。分形本同株，殉生岂殊辙。铅姿逐泪毁，丝音随弦歇。逝水宁回流，芳蕤不重结。长夜何漫漫，一往成乖别。凄风起云屋，夕景下玄墀。徘徊别鹤慕，啁唽离鹍悲。陵苕夺幽色，阶草舍碧滋。芳年屡回换，单居几何时。感物增悽恻，羽觞难复持。境乐心逾悲，年殊志还戚。茕茕抚婴孺，依依感畴昔。红芳成皓首，㳅光信驰隙。忘忧岂萱草，可卷诚匪席。不见青陵台，上有双栖翮。芳草讵云蚀，高谊良有终。怀清表秦里，石窌当齐封。感念皋鱼子，精诚回昊穹。图形昼袆翟，负榜缠蛟龙。从此岷峨下，千秋传卫恭。
双节为内江萧氏作·其一
作者：黎民表
朝代：明

华萼何相辉，兰荃竞为美。婉娈当青阳，赍欢侍君子。翻飞岂独翔，游行必俱止。成言逾金石，伉义期桑梓。良愿既我从，衔恩自兹始。
双节为内江萧氏作·其三
作者：黎民表
朝代：明

凄风起云屋，夕景下玄墀。徘徊别鹤慕，啁唽离鹍悲。陵苕夺幽色，阶草舍碧滋。芳年屡回换，单居几何时。感物增悽恻，羽觞难复持。
双节为内江萧氏作·其二
作者：黎民表
朝代：明

白璧无缁磷，禔身自孤洁。分形本同株，殉生岂殊辙。铅姿逐泪毁，丝音随弦歇。逝水宁回流，芳蕤不重结。长夜何漫漫，一往成乖别。
双节为内江萧氏作·其五
作者：黎民表
朝代：明

芳草讵云蚀，高谊良有终。怀清表秦里，石窌当齐封。感念皋鱼子，精诚回昊穹。图形昼袆翟，负榜缠蛟龙。从此岷峨下，千秋传卫恭。
双节为内江萧氏作·其四
作者：黎民表
朝代：明

境乐心逾悲，年殊志还戚。茕茕抚婴孺，依依感畴昔。红芳成皓首，㳅光信驰隙。忘忧岂萱草，可卷诚匪席。不见青陵台，上有双栖翮。
发樟亭寄卓澄甫
作者：黎民表
朝代：明

不为除书始问津，天涯消息断行尘。家家爆竹新迎岁，处处邮签转泥人。桑苧已收三径纪，綵花虚度五陵春。来鸿往燕应相笑，何事狂歌越水滨。
发长清县
作者：黎民表
朝代：明

丹梯初引兴，愁绝赴前期。未蜡登山屐，先题望岳诗。停车松日下，解带麦风吹。万里游今始，抽簪恨苦迟。
古墨斋歌
作者：黎民表
朝代：明

钟王妙迹世希有，典型一代存仙手。碑版当时走四裔，岂知摧折成枯朽。负荷虽堪柱石才，沈埋未免尘沙垢。英雄困顿亦如此，石阙何知但钳口。谁其眄睐施㫋椎，李侯无乃其华胄。松煤雪茧相映光，春蚓秋蛇互蟠虬。团圆阴魄如顽铁，错落星辰馀北斗。平生半世看墨本，洒泪临风一回首。冲腾紫气初发硎，匣之恐作蛟龙吼。所嗟指腕不相随，习气平生今在否。李侯瑰磊能攻诗，亦复解发狂濡酒。操笔应留纸尾书，不觉神明顿还旧。愿君宝此勿弃捐，败缯敝帚人争售。
司徒俞公挽歌
作者：黎民表
朝代：明

淮甸曾专席，边庭旧倚烽。劳深苏属国，名重郑司农。末路收奇骏，中原失卧龙。感恩门下客，絮酒阻扶筇。台中俄解印，海上托求仙。枢筦逢明主，金貂起暮年。途长孤剑在，恩重一身捐。不藉麒麟画，千秋月旦传。
司徒俞公挽歌·其一
作者：黎民表
朝代：明

淮甸曾专席，边庭旧倚烽。劳深苏属国，名重郑司农。末路收奇骏，中原失卧龙。感恩门下客，絮酒阻扶筇。
司徒俞公挽歌·其二
作者：黎民表
朝代：明

台中俄解印，海上托求仙。枢筦逢明主，金貂起暮年。途长孤剑在，恩重一身捐。不藉麒麟画，千秋月旦传。
同丁戊山人游白云寺
作者：黎民表
朝代：明

流观遍炎隩，结赏自员峤。积阳熙层崖，凝阴豁林杪。云构何厜㕒，乳窦自窈窕。澒洞出谷云，渊渟瑩神沼。稍疲暂憩石，选胜益跻表。栏楯寄躨跜，轩窗瞰深窅。猛簴发鸿音，宝轮晃馀照。龛以昙花覆，阶将慧草绕。讵谓劫灰馀，遂成夷原燎。栋挠芝菌生，瓦圻鼪鼯啸。金薤剥石幢，汞药遗丹铫。惠远岂复招，巫阳不可叫。萧晨命良俦，兰觞展奇眺。感兹玄运徂，念尔冲规劭。关河阂舟楫，云雨乖言笑。潜虬媚烟霄，冥鸿避矰缴。勉敦谷口盟，无贻北山诮。
同丁戊山人游白云寺
作者：黎民表
朝代：明
体裁：古风

流观遍炎隩，结赏自员峤。积阳熙层崖，凝阴豁林杪。云构何厜㕒，乳窦自窈窕。澒洞出谷云，渊渟莹神沼。稍疲暂憩石，选胜益跻表。栏楯寄躨跜，轩窗瞰深窅。猛簴发鸿音，宝轮晃馀照。龛以昙花覆，阶将慧草绕。讵谓劫灰馀，遂成夷原燎。栋挠芝菌生，瓦圻鼪鼯啸。金薤剥石幢，汞药遗丹铫。惠远岂复招，巫阳不可叫。萧晨命良俦，兰觞展奇眺。感兹玄运徂，念尔冲规劭。关河阂舟楫，云雨乖言笑。潜虬媚烟霄，冥鸿避矰缴。勉敦谷口盟，无贻北山诮。
同丁戊山人游蒲涧寺
作者：黎民表
朝代：明

青蹊䆗窱绝尘氛，一派钧天下界闻。龙去不收千日雨，鹤来还动满蹊云。山瓢祗献长生酒，石室应藏内景文。归去幔亭何日到，缄书先报武夷君。
同丁计部沈刑部欧博士陆山人集蔡刑部宅观唐伯虎所临兰亭禊帖并图书赠计部南还得和字
作者：黎民表
朝代：明

市烟宫树晚相和，三径频留白玉珂。西掖新篇堪倚马，东吴狂墨亦笼鹅。千秋破冢名逾重，百众登坛世不多。日下山阴将理棹，不知修禊近如何。
同丁计部诸子集王鸿胪山斋怀五岳之胜得高字
作者：黎民表
朝代：明

名山谁历遍，挥麈亦称豪。岩壑驱词古，风云入望高。金光遥可掇，藜杖肯辞劳。猿鹤应相笑，驰烟待尔曹。
同傅木虚刘安元童仲良游五仙观
作者：黎民表
朝代：明

玉京琳殿海东湄，上客琴尊得共移。仙隐已经羊化后，吏情休叹凤衰时。池空半落流云影，松古偏馀积雪枝。应是丹台曾籍记，喜于莲社结幽期。
同公实思伯游北郭诸山
作者：黎民表
朝代：明

澄江一道抱城回，霁后丹梯四望开。百粤地形云外出，五陵王气日边来。残春风景空回首，故国河山谩举杯。留滞莫伤生白发，汉庭今待子虚才。
同公载公实思伯登白云最高顶
作者：黎民表
朝代：明

青溪千仞出尘氛，振锡还惊虎豹群。游客屡窥丹检字，高僧多卧石楼云。风生大壑诸峰应，涧落平田众水分。招隐卜居原此地，重来休勒北山文。千岩云气混重溟，竹院松扉白昼扃。金锡乍飞游鹤去，贝书初诵毒龙听。荒台花雨空留碧，阴洞苔文尚带青。浮世始知无住著，长生还欲问仙灵。沧凉初日上云楼，金地应悲露草秋。龙象岂知千仞换，江山虚道百年游。岩前散发思高卧，石上看梅得暂留。为道远公能结社，东林岁晚一相求。
同公载公实思伯登白云最高顶·其一
作者：黎民表
朝代：明

青溪千仞出尘氛，振锡还惊虎豹群。游客屡窥丹检字，高僧多卧石楼云。风生大壑诸峰应，涧落平田众水分。招隐卜居原此地，重来休勒北山文。
同公载公实思伯登白云最高顶·其三
作者：黎民表
朝代：明

沧凉初日上云楼，金地应悲露草秋。龙象岂知千仞换，江山虚道百年游。岩前散发思高卧，石上看梅得暂留。为道远公能结社，东林岁晚一相求。
同公载公实思伯登白云最高顶·其二
作者：黎民表
朝代：明

千岩云气混重溟，竹院松扉白昼扃。金锡乍飞游鹤去，贝书初诵毒龙听。荒台花雨空留碧，阴洞苔文尚带青。浮世始知无住著，长生还欲问仙灵。
同关中杨勖肖宋珰传以忠吴晖王养蒙西蜀邓合何采燕集
作者：黎民表
朝代：明
体裁：古风

朔风驱尘暗青草，蝉声夕满燕山道。豪贵相逢不揖鞭，却走城南事幽讨。城南净域敞青莲，悠悠钟磬出人天。绿水宛通秦苑树，繁花常带汉陵烟。寓目游情无不有，却典貂襜为沽酒。紫绮初飘陌上桑，银鞍却系门前柳。座中豪士本三秦，西蜀才人并足珍。手揽云霞挥日月，律调霜雪变阳春。不分勋名归汗马，常思称纳上麒麟。迩来索米长安市，伏枥悲鸣绝知己。击筑谁知高渐离，鼓琴未遇钟期子。就来论交应最深，莫比悠悠行路心。孟公痛饮犹投辖，季子穷途尚剖金。邀欢未久又伤离，汎梗飘蓬无定期。沧江白石摇归兴，陇树秦云入梦思。予亦翻飞向越城，几回秋月向人明。他年汉主隆词赋，应念雄文似长卿。
同关中杨勖肖宋珰传以忠吴晖王养蒙西蜀邓合何采燕集
作者：黎民表
朝代：明

朔风驱尘暗青草，蝉声夕满燕山道。豪贵相逢不揖鞭，却走城南事幽讨。城南净域敞青莲，悠悠钟磬出人天。绿水宛通秦苑树，繁花常带汉陵烟。寓目游情无不有，却典貂襜为沽酒。紫绮初飘陌上桑，银鞍却繫门前柳。座中豪士本三秦，西蜀才人并足珍。手揽云霞挥日月，律调霜雪变阳春。不分勋名归汗马，常思称纳上麒麟。迩来索米长安市，伏枥悲鸣绝知己。击筑谁知高渐离，鼓琴未遇钟期子。就来论交应最深，莫比悠悠行路心。孟公痛饮犹投辖，季子穷途尚剖金。邀欢未久又伤离，汎梗飘蓬无定期。沧江白石摇归兴，陇树秦云入梦思。予亦翻飞向越城，几回秋月向人明。他年汉主隆词赋，应念雄文似长卿。
同卓诚甫李季常黄公绍谒林和靖墓
作者：黎民表
朝代：明

封禅无书上汉庭，生平不负北山灵。七言丽句传书史，千古清风剩草亭。湖上秋风维客棹，山前落日下南屏。梅花白鹤无消息，水自潺湲草自青。
同君肃少仲公绍开先诸子饮舍弟惟仁宅赠歌者
作者：黎民表
朝代：明

故园杯酒肯辞频，今夜云间月色新。不信清歌能醉客，莺花曾见五陵春。
同吴明卿游大觉庵
作者：黎民表
朝代：明

风尘不入寺，花木自为林。赤日清凉地，青山吏隐心。古藤垂屋角，独鹤占松阴。车马长安客，谁能向此寻。
同吴而待张中卿兄弟过崇胜寺
作者：黎民表
朝代：明

一径远尘嚣，孤峰坐阒寥。霜林依断岸，江浦入寒潮。草自香台积，花随宝胜飘。禅心无起灭，持钵过清朝。
同吴而待杨挺秋朝天宫万岁山登望
作者：黎民表
朝代：明

陟胜缘芝岭，寻幽过竹房。帝乡云冉冉，关路树苍苍。叶应空斋磬，烟参画阁香。玉壶偏可狎，何必泪沾裳。
同吴顾二僚长欧顾二文学过沈鸿胪宅观牡丹
作者：黎民表
朝代：明

春尽平阳戚里家，风回金埒故欹斜。隋宫剪作千丛锦，洛浦看成一片霞。游女明妆同拾翠，侍臣沉醉几攀花。朦胧月色人归去，赤壁相逢侠路车。
同周公瑕崇宁庵送张羽王之蜀
作者：黎民表
朝代：明

天涯为客不曾欢，灯火同君坐岁寒。薝卜每从僧舍问，椒花那得故园看。尊前残雪催春色，席上疏灯耿夜阑。愁绝剑门千万里，好将弦管忆长安。
同姚伯子黄定甫邵长孺李季常游甘露寺
作者：黎民表
朝代：明

高阁生远兴，飘然在五湖。暮云低不散，远树近看无。说偈参莲座，游踪渺玉壶。长天一回首，唯有月明孤。
同姚元白吴化卿欧桢伯登毗卢阁
作者：黎民表
朝代：明

禁城残日渐栖乌，杰阁高凭见帝都。霜外白榆连睥睨，云中金刹拥浮图。南来书札还看雁，北望风尘欲射乌。落叶可堪成聚散，新丰那惜酒频沽。
同子与过善果寺访吴约卿时濮阳二苏在席得台字
作者：黎民表
朝代：明

称心游野寺，携赏上春台。日色催停骑，花枝笑举杯。吏閒方外得，山好雪中来。暂过虽乘兴，翻成倒载回。
同定甫游李鸣卿园亭
作者：黎民表
朝代：明

世事足悠悠，因君复漫游。行随脩径转，坐占小亭幽。艳蕊晴堪摘，清池夏不流。诗情馀白首，云卧恣丹丘。
同尹王二僚长夜直禁中
作者：黎民表
朝代：明

偶同金马客，儤直凤凰城。景气浮琼岛，春星丽玉衡。缭垣疏树色，曲水细流声。独夜难成寐，斋心捧大明。
同左辖郭公过广济寺
作者：黎民表
朝代：明

左辖中朝贵，空门物外游。白云邀入寺，红树引登楼。积雨逢新霁，乡心值早秋。相酬无丽句，谁解识汤休。
同张别驾梁进士管山人乾上人过晓上人方丈
作者：黎民表
朝代：明

年少即披缁，脩持似律师。不邀支遁鹤，惟拟惠休诗。逸客名山至，微官散地宜。草书留素几，琴曲动朱丝。夕鸟窥檐下，寒星入户垂。津梁犹未涉，酬对莫言疲。
同张羽王梁公智步双河庵堤上
作者：黎民表
朝代：明

凭眺非无地，偏寻一径幽。风花过净院，芦荻满汀洲。月渐中宵减，人嗟两鬓秋。负羁将谪宦，俱厌五陵游。
同徐中郎吴给事访李使君郡斋
作者：黎民表
朝代：明

揖客龙门意未轻，北来风雨滞孤城。青山不尽檐帷色，浊酒深知傲吏情。岂谓汉庭疏汲黯，翻令东海重黄生。漫从华发悲留滞，岳牧于今有大名。
同徐郎中吴给事访李使君郡斋得雷字
作者：黎民表
朝代：明

故人千里至，落日一尊开。天合孤城雨，风驱大□□。□□□□□，□□□□□。□□□□□，□□□□□。
同徵甫在明入碧云寺寺僧导饮流杯池上
作者：黎民表
朝代：明

鹫岭东回启石扉，岚光竹色递相依。亭前古柳如人长，木杪春泉作雪飞。椿叶初齐供客饭，藓花犹碧染行衣。清凉此地堪招隐，久卧长安兴自违。